
főigazgató
A 2024-2025-ös nevelési év beszámolójának elkészítésekor felhasználtam a 2024/2025-ös nevelési év munkatervét, a KIR statisztikáit, belső kimutatásokat, méréseket, mérési eredményeket, illetve a nevelési év ellenőrzési terve alapján gyűjtött tapasztalatokat. A nevelési év során intézményünk működését az alábbi szabályzók határozták meg:

  Törvények: 
- 2011. évi CXC törvény a nemzeti köznevelésről, illetve a törvényt módosító 2012. CXXIV. törvény

 - 1997. évi XXXI. törvény a gyermekek védelméről és a gyámügyi igazgatásról, valamint az idevonatkozó módosítások.

 - 2008. évi XXXI. törvény az esélyegyenlőség érvényesülésének közoktatásban történő előmozdításáról szolgáló egyes törvények módosításáról.

  Rendeletek: 

- 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról.

 - 363/2012. (XII.17.) kormányrendelet Az óvodai nevelés országos alapprogramjáról. - 48/2012. (XXII.12.) EMMI rendelet a pedagógiai szakmai szolgáltatásokról, a pedagógiai szakmai szolgáltatásokat ellátó intézményekről és a pedagógiai-szakmai szolgáltatásokon való közreműködés feltételeiről. 

- 15/2013. (II.26.) EMMI rendelet a pedagógiai szakszolgáltató intézmények működéséről. - 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

 - Oktatási hivatal: Útmutató a pedagógusok minősítési rendszeréhez

 - Kiegészítés az Oktatási Hivatal által kidolgozott Útmutató a pedagógusok minősítési rendszeréhez felhasználói dokumentáció értelmezéséhez. Óvodai nevelés

 - Oktatási hivatal: Országos tanfelügyelet. Kézikönyv óvodák számára

 - A nevelési munkát meghatározó belső szabályozók: 

- Az óvodai nevelés országos alapprogramja 

- Helyi Pedagógiai Program 

- Éves Munkaterv

 - SZMSZ

 - Házirend
Az intézmény működése megfelel az elfogadott Alapító okiratban, a Házirendben, az intézményi Szervezeti és Működési Szabályzatában megfogalmazott elvárásoknak, szabályoknak. 
Beszámoló a 2024/2025-ös nevelési évről
Az óvoda működési feltételei
1. Statisztikai adatok:
Férőhelyek száma:




Hősök u. 2.: 




125 fő


A gyermekek száma az októberi statisztikai adatok alapján:
Összesen: 




105 fő

Hátrányos helyzetűek száma összesen:
8 fő

Halmozottan hátrányos helyzetű:

7 fő

Fejlesztő foglalkozáson résztvevők összesen:
9
 fő (május 18)
Ebből SNI:

3 fő
(8)


BTM:


 6 fő (10)
Beiskolázási terv 2023/2024-as tanév

	Csoport
	tanköteles korú
	Iskolába megy
	Óvodában marad

	Hősök utca
	 37 fő
	 26 fő
	11 fő


Működési adatok: ebben a nevelési évben, intézményünkben 5 óvodai csoport, és egy mini bölcsődei csoport működött, 2025. március 12.-ig, onnan bővült 1 mini bölcsődei csoporttal.

Összesen: 2024. október 1: 105 fő + 3 SNI


      2025. május 31.-ig: 113 fő+8 SNI

A beköltözés, és az elköltözés, a férőhely lehetőségek függvényében a csoportok létszámai 

(+, - ) változhatnak. 
	Mini bölcsődei csoport 

Tigris

2025. 03.12-ig
	Kisgyermeknevelő
	Bölcsődei dajka
	Csoportlétszám 

	20 hetes kortól
	Jantó Roxana

Szákné Oláh Nikolett
	Madari-Szijártó Anita
	7 fő


2025.03. 12-től
	Mini bölcsődei csoport
	Kisgyermeknevelő
	Bölcsődei dajka
	Csoportlétszám 

	Tigris

20 hetes kortól
	Jantó Roxana

Madari-Szijártó Anita
	Széllné Loss Szilvia
	7 fő

	Zsiráf
	Szákné Oláh Nikolett
Madari-Szijártó Anita
	Mochnács Éva
	7 fő


2. Személyi feltételek
A gyermekek ellátásához, neveléséhez szükséges munkaköröket, az ellátandó feladatok teljesítéséhez szükséges alkalmazotti létszámot törvény határozza meg.  Ennek alapján óvodánkban, és a mini bölcsődében az alábbi munkakörökkel és alkalmazotti létszámmal látjuk el feladatainkat:

Az intézményben összesen:

11 fő óvodapedagógus






5 fő óvodai dajka 





2 fő pedagógiai asszisztens (1fő óvodapedagógus helyén 2025. 03. 12-ig, ezután végzettséggel rendelkező óvodapedagógus, pedagógiai asszisztens bölcsődei dajka munkakör)
2 fő kisgyermeknevelő 2025.03.12-től új Mini Bölcsődei csoport nyitása után 3 fő kisgyermeknevelő
1 fő bölcsődei dajka 2025.03.12-től új Mini Bölcsődei csoport nyitása után 2 fő bölcsődei dajka

1 óvodatitkár 

1 konyhai kisegítő

Összesen:



24 fő

A nevelőmunka folyamatában résztvevő szakemberek: 

Logopédiai fejlesztés: Horváth Nikoletta

Gyógypedagógus: Papné Réti Erzsébet

TSMT fejlesztő: Forrásné Varga Judit

Népi tánc: Futaki-Biró Márta

Ovi-foci: Uhrin Pál szervezésében

Evangélikus hittan: az egyház szervezésében

A személyi feltételek megteremtése elengedhetetlen feltétele a Helyi Nevelési Programunk céljainak minél tökéletesebb megvalósításához. Egy óvodapedagógus tartós távolléte idejére is sikerült alkalmazni végzett óvodapedagógust. A gondozási feladatokat, a takarítást, valamint az étkeztetéssel kapcsolatos feladatokat 6 fő látja el. Az óvodapedagógusok és a dajka az érvényben lévő munkaköri leírások, továbbá a tanévre összeállított munkatervek alapján végzik nevelési, gondozási és egyéb tevékenységüket. A bölcsődében, külön szakmai program alapján dolgoznak. 

3. Tárgyi feltételek

Fenntartónk az óvoda működéséhez szükséges pénzügyi fedezetet évről évre biztosítani tudja számunkra. A rendelkezésünkre álló keretet a 2024. költségvetési évben sem léptük túl. Pedagógiai programunk megvalósításához rendelkezünk a szükséges infrastruktúrával. A csoportszobák, az óvoda belső tere otthonos, harmonikus hangulatot árasztanak, tükrözik pedagógiai programunk sajátosságait, az óvodapedagógusok igényességét, az óvodai csoport attitűdjét. Udvaraink játszóhelyei, játékai lehetőséget nyújtanak a mozgásfejlesztésre, munkatevékenységre. Az alapellátáshoz szükséges felszerelések, szakmai eszközök mennyiségi és minőségi pótlása, bővítése elengedhetetlen.
 Óvodánk tágas, a gyermekek óvodai életéhez, a tevékenységekhez kényelmes, biztonságos, rendezett környezetet nyújt. A csoportszobában a tárgyak, játékeszközök otthonossá, esztétikussá teszik a gyermekek környezetét, a mobil kialakításnak köszönhetően lehetőség nyílik a játszóhelyek igény szerinti változtatására. A mosdóban tiszta környezet, megfelelő mennyiségű felszerelés áll a gyermekek rendelkezésére. 

Tárgyi feltételeink jónak mondhatók. Feladataink ellátásához rendelkezünk az alapvető eszközökkel, és lehetőségeinkhez mérten igyekeztünk állandóan javítani, fejleszteni eszközállományunkat, esztétikusabbá tenni a környezetet. Ez nem jelenti azt, hogy nincs szükség folyamatos fejlesztésre, eszközbővítésre. A fenntartó a működéshez szükséges alapvető feltételeket biztosítja. ebben a tanévben különösen nagy érdem, hogy megnyílt az új mini bölcsődénk. Évek óta szükséges a fűtés korszerűsítése. A nyár folyamán lap radiátorok lettek beszerelve az egész intézménybe. Minden csoportba korszerű klíma berendezés és az ahhoz szükséges villamos rendszer lett kialakítva. A jövőben tervezzük a csoportszobákban a laminált padlót, vynil padlóra cserélni (már meg lett vásárolva) illetve az épület villamossági rendszerének teljes felújítását, ezután a festést mázolást. 
Szakmai munka
A 2024/2025. nevelési évben óvodánkat a saját magunk által megalkotott Pedagógiai programunk, valamint az erre a nevelési évre elkészített intézményi éves munkaterv és a saját Szervezési Működési Szabályzatunk alapján irányítottam. Az irányításhoz szükséges tervek elkészítése a nevelőtestület bevonásával készültek. Az éves munkaterv összhangban volt stratégiai dokumentumainkkal, pedagógus közösségünk terveivel. A Pedagógiai programunkban kijelölt célok megvalósítása érdekében fogalmaztuk meg kiemelt feladatainkat, nevelési területekként meghatároztuk szakmai fejlesztési munkánkat. A fenntartóval az együttműködés biztosított volt. Óvodánk éves munkaterve határozta meg az óvodai nevelési év helyi rendjét. A munkatervet a főigazgató készítette el és a nevelőtestület hagyta jóvá, a fenntartó, egyetértésével. A programok az ütemezés szerint folytak. Az óvodai életmód kialakításánál az óvoda Pedagógiai programja adott iránymutatást, mely programot szintén a főigazgató készítette el és a nevelőtestület hagyta jóvá, a szülők véleményezték, a fenntartó egyetértett. Intézményünkben a törvényi és jogszabályi háttér, valamint az Óvodai nevelés országos alapprogramját figyelembe véve, az abban foglaltak szerint, továbbá az óvodánkban folyó nevelőmunkánk tapasztalatai szerint megalkotott Pedagógiai programunk alapján folyik a kisgyermekek nevelése. Az intézmény más szakmai dokumentumait Pedagógiai programunkkal koherensen készítjük. Az éves munkaterv az előző nevelési év eredményei és a hatályos jogszabályi rendelkezések, útmutatók figyelembevételével készült. Óvodánk házirendje pedig a törvényi előírásoknak való megfelelés érvényesítése céljából készült el, a dokumentumok felülvizsgálata és szükséges módosítása megtörtént Pedagógiai programunk, erőinknek és lehetőségeinknek valós felismerését tükrözi.
 A nevelési év kezdetén a csoport összetételének ismeretében végig gondoltuk munkánk főbb célkitűzéseit, irányvonalát.

 A vegyes életkornak megfelelően terveztük és szerveztük a gyerekek életét, játékát, tanulási tevékenységeit. Házirendünk gyermekeink biztonságos fejlődését szolgálja, az ő érdekükben készült.

Egymás munkáját folyamatosan segítve arra törekszünk, hogy az eddig elért szakmai színvonalunkat tartani tudjuk, esetlegesen új módszerekkel bővítsük. Nagy felelősség hárul ránk, hiszen a vegyes életkornak köszönhetően alaposan felkészültnek kell lennünk, hogy a gyermekeket egyéni fejlettségüknek megfelelő szintre juttassuk el. A szülők véleménye fontos számunkra, ezért minden visszajelzést komolyan veszünk. Fontosnak tartottuk az éves tervek és beszámoló egymásra épülését. A következő év tervezése az év végi beszámoló megállapításaira épült.

 A beszámoló szempontjai pedig az óvoda önértékelési rendszeréhez illeszkedik. A tudatosan, tervszerűen tervezett, felépített nevelőmunka biztosítja számunkra munkánk hatékonyságát, sikerességét. Pedagógiai Programunkra épülő, differenciált, pedagógiailag értékes, módszertanilag átgondolt nevelési tervet készítettünk, az intézményi szokások megtartásával. A nevelési év fő feladatainak kiemelésével, a vegyes csoportban lévő gyermekek életkorához igazított tervezéssel.

A Medgyesegyházi Varázserdő Alapítványnak köszönhetően, az idei óvodabál bevételéből támogatást nyújtottunk minden kisgyermek számára a kiránduláshoz. Lehetőség nyílt a Művelődési házban bábszínházi előadás megtekintésére ahová meghívtuk az első és másodikos gyerekeket. Tervezzük, hogy elvisszük a nagycsoportosokat Békéscsabára színházba, és egy újabb előadást Adventkor.
Óvodai nevelésünk feladatai:
Elsődleges célok: 

• A gyermekek mindenekfelett álló érdekeinek tiszteletben tartásával valamennyi csoportban a nyugodt és kiegyensúlyozott légkör biztosítása → Fókuszban a gyermekek.

• Törvényes és színvonalas intézményműködés. 

• Az óvoda pedagógiai programjában megfogalmazott – a gyermeki személyiség komplex fejlesztését szolgáló - célok tudatos beépítése a tervezés, megvalósítás, értékelés és korrekció folyamataiba a csoportok és az egyes gyermekek szintjein egyaránt: 

1. Az értelmi fejlesztése; - tanulási motívumok, értelmi képességek fejlesztése - a segítő életmódra nevelés, az erkölcsi nevelés és szociális fejlesztés; szociális képességek fejlesztése. 

2. Az egészséges és kulturált életmódra nevelés, személyes fejlesztés - az egészséges és kulturált személyiség fejlesztése érdekében személyes motívumok kialakítása - személyes képességek fejlesztése. 

3. A speciális kompetenciák fejlesztése - alkotóképesség, tehetség. 

4. A hátrányokkal küzdő gyermekek és családjaik segítése - különös tekintettel a veszélyeztetett, valamint a sajátos bánásmódot igénylő gyermekekre.

Pedagógiai gyakorlati munkánk során a továbbiakban is fókuszálunk az Óvodai nevelés országos alapprogramjának alábbi „üzeneteire”: 

• Az eddigi gyakorlat továbbfejlesztése, értékmegőrzés.

• Anyanyelvi nevelés; a beszélő környezet, az óvodai nevelés egészében jelen van. 

• Hátránycsökkentő szerep: Inkluzív (befogadó) pedagógiai szemlélet. 

• Játék megerősítése, a szabad játék kitüntetett szerepe. 

• Kompetenciafejlesztés, támogató differenciált nevelés. 

• Érzelmi, erkölcsi és közösségi nevelés. 

• A tevékenységekben megvalósuló tanulás: Az óvodai tanulás folyamatos, jelentős részben utánzásos, spontán és szervezett tevékenység mely a teljes személyiség fejlődését támogatja. 

• Óvodapedagógus feltétlen jelenléte: Kulcsszereplő az óvodapedagógus, akinek személyisége meghatározó a gyermek számára. 

• Egészséges életmód igénye: Az egészség védelme, karbantartása tanítható. Egészségnevelési program megvalósítása. 

• Környezettudatosság: a fenntartható fejlődés érdekében hangsúlyt fektetünk a környezettudatos magatartásformálás alapozására, alakítására. 

• Mozgás megújulása: Egészségfejlesztő testmozgás → Az egyéni szükségletek és képességek figyelembevétele minden gyermek számára biztosítandó lehetőség. Törekedni kell a gyermekeket legjobban fejlesztő kooperatív mozgásos játékok alkalmazására.

A pedagógiai munka hangsúlyos területei
1. Az oviKRÉTA adminisztrátori feladatainak megismerése, ellátása. A nevelési év végére

magasszintű, rutinszerű használata.

Az oviKRÉTA egy teljesen új rendszer, amely megismerése, kezelése, folyamatos figyelemmel való kísérése, kihívást jelent minden óvodapedagógus és vezető számára egyaránt. Sajnos a kidolgozása folyamatban van, sokszor nem működik a felület, mindig jelenik meg újabb elem, ami állandó tanulást jelent a számunkra. Minden óvoda Helyi Óvodai Nevelési programmal rendelkezik, amely az évek során nagyon jól kidolgozott, alkalmazkodik a helyi sajátosságokhoz, amelyet ez a központi program nem vesz figyelembe. Minden lehetőséget megragadtam, hogy megismerjük a felületet és naprakészen vezessük. A vezetőhelyettes nagyon sokat segített ebben a folyamatban. Szakértőt hívtam ebben a témában, amely nagyon hasznos volt. Lehetőség volt a gyakorlásra, a felmerült kérdéseinkre szakszerű választ kaptunk. Az oviKRÉTA alkalmazás mellett, vezetjük írásban is a csoportnaplót, a mulasztásinaplót, a 3-7 éves gyermekek fejlesztésének dokumentumát, amely a felületen csak később lett kidolgozva. Az idei tanévben az eddig kialakult gyakorlatnak megfelelően terveztük a tevékenységeket, a méréseket, hiszen csak így lehet összehasonlítani a gyerekek fejlődési eredményeit. Sajnos ebben a formában az óvodapedagógusok dokumentációi nem csökkentek, hanem nagymértékben nőttek. Nagyon büszke vagyok a munkatársaimra, hiszen csak jól felkészült, megfelelő szakmai ismerettel rendelkező, lelkiismeretes óvodapedagógusokkal lehet csak eredményes munkát végezni. 

2. Teljesítményértékelés működtetése, pedagógusok motiválása

18/2024. (IV. 4.) BM rendelet a pedagógusok teljesítményértékeléséről, a következő szempontok alapján megtörtént.
Óvodapedagógusok értékelési szempontjai:

Pedagógiai munka minősége, eredményessége

Feladatvállalás mennyiségi mutatói

Munkavégzés megbízhatósága, határidők betartása

Kommunikáció, együttműködés

Tehetséggondozás, felzárkóztatás

Motiváció, elkötelezettség, etikus magatartás

Egyedi intézményi értékelési szempont

Három, személyre szabott teljesítménycél
Igazgató és igazgatóhelyettes értékelési szempontjai:

Erőforrásokkal való gazdálkodás

Intézményi feladatellátás eredményessége

Stratégiai szemlélet

Vezetői kommunikáció és irányítás

Külső kapcsolatok

Motiváció, elkötelezettség, etikus magatartás

Fenntartó által meghatározott, az adott intézmény sajátos helyzetét tükröző értékelési szempont
Négy, személyre szabott teljesítménycél

Folyamatterv szerint történt az ellenőrzés-értékelés az igazgatóhelyettes és szakmai munkaközösségek vezetőinek bevonásával. A megvalósítás nem zavarta a pedagógiai munkát.
 Az értékelő beszélgetések is megvalósultak. Intézményünk óvodapedagógusai jól felkészült szakemberek, a kitűzött intézményi és egyéni célok megvalósultak, amelyek hozzájárultak az eredményes szakmai munkához.
3. Az intézménybe járó SNI-s és BTM-enes gyermekek fejlesztésének tervezettsége,

megvalósítása, eredményessége.

Kapcsolattartás fontos volt az egész év folyamán, a Mezőkovácsházi Pedagógiai Szakszolgálattal és a Békés Megyei Pedagógiai Intézet és Pedagógiai Szakszolgálat Szakértői Bizottságával egyaránt. Az intézményből folyamatosan küldtük a gyerekeket szakértői vizsgálatra, a szakértői véleményben foglaltak szerint biztosította az intézmény a gyerekek fejlesztését. Jelenleg egy óvodapedagógus gyógypedagógiai végzettséggel, egy másik pedig TSMT végzettséggel rendelkezik, a fejlesztéseket ők végzik. A logopédiai fejlesztést, utazó logopédus látja el. Egy gyermeknek, a szakértői véleményben foglaltak szerint szükséges konduktor, amelyet megbízási szerződés alapján végez a szakember.

SNI 8 gyermek, BTM 10 gyermek jár az óvodába. Fejlesztésük minden héten, az előírásoknak megfelelően, a tornaszobában és a sószobában történik. Pályázati összegekből, a tornaszobába mászófal lett beszerelve, valamint mozgásfejlesztő játékok segítik a gyerekek fejlesztését.

A sajátos nevelési igény a szokásos tartalmi és eljárás béli differenciálástól eltérő, nagyobb mértékű differenciálást, speciális eljárások alkalmazását, illetve kiegészítő fejlesztő, korrekciós, habilitációs, rehabilitációs, valamint terápiás célú pedagógiai eljárások alkalmazását teszi szükségessé.

A gyermekek eredményes szocializációját, óvodai pályafutását elősegítheti a nem sajátos nevelési igényű gyermekekkel együtt történő- integrált-nevelésük. Nagyon fontos a szocializációt segítő képességek (együttműködés, alkalmazkodás, normakövetés, önállóság, önellátás, önkifejezés, pozitív önértékelés) fejlesztése. A sajátos nevelési igényű gyermekeknél nagy hangsúlyt kell fektetni a környezeti nevelésre is. Az egyéni igények alapján a saját környezet megfelelő kialakítását is ide értem. Olyan tevékenységi formák, mint az önkiszolgálás, a munka, a felzárkóztatás, a társas kapcsolatok, a közösségi tevékenységek alkalmazása, amelyek a gyermekek eredményes társadalmi beilleszkedését is elősegítik. 
4. Óvodán kívüli programok szervezése (legalább 2 alkalom/nevelési év)

- Családi délután megszervezése a Városi sportcsarnokban

- Művelődési Házban mesejáték előadása az óvoda dolgozóval-Adventi készülődés

- Városi Gyermeknapon arc és csillámfestés megszervezése

-Ezek a rendezvénye, hozzájárultak, a kiegyensúlyozott, jó kapcsolat kialakításához és fenntartásához a szülőkkel, fenntartóval, iskolával, kulturális intézményekkel. Megvalósult intézményünk saját hagyományainak erősítése, intézményünk népszerűsítése.
Belső ellenőrzés, értékelés 

Az intézményi ellenőrző- értékelő munka három területen folyik: 

1) A gyermekek képességeinek, fejlődésének nyomon követése 

2) A pedagógiai munka megvalósításának vizsgálata 

3) Az intézmény működésének egyéb területei 

A munkatársak munkaköri leírásában meghatározott munkavégzésének és önként, a közösségért vállalt feladatainak figyelemmel kísérése, folyamatos visszacsatolás a megvalósításról. Nevelési év végén értékelés az eredményességről. 

Az egyéni gyógypedagógiai fejlesztési naplók megnyitása, vezetésének ellenőrzése is a feladatom, az elvégzett egyéni fejlesztéseket folyamatosan figyelemmel kísérem, és konzultálok az együttnevelést segítő szakemberekkel. 

Beszámoltatások, belső tudástartalmak átadásának biztosításakor is mód nyílik a szakmai felkészültség vizsgálatára, és egyben az önreflexió és reflektív értékelések gyakorlására is. 

Tudatosan elősegítem és ellenőrzöm a Pedagógiai Programunkban megfogalmazott értékrendünk, a pedagógiai és nevelési elveink beépülését a nevelési-, tanulási-tanítási folyamatokba. A gyermeki teljesítmény, fejlettségi szint folyamatos és hosszú távú nyomon követése adja meg az alapját a pedagógiai munkánk tervezésének, melyet játékba integrált spontán és aktív cselekvéses differenciált tanulási helyzetekben segítünk elő. A csoportnaplókban a nevelés-oktatás tervezését az adott gyermekcsoportra és az egyéni szükségletek figyelembevételével differenciáltan lehet elkészíteni. A pedagógiai dokumentációt rendszeresen ellenőrzöm a szakmai munkaközösség vezetővel együtt, az ellenőrzések tapasztalatait rögzítjük a csoportnaplókba. A csoportokban folyó nevelőmunkát személyesen megfigyelem és értékelem. Így megfelelő mennyiségű és minőségű információ gyűjtésére van lehetőségem, hogy a tényleges állapotot összehasonlíthassam a nevelési program cél - feladatrendszerével, ami visszajelzést ad óvodapedagógusoknak a munka színvonaláról. 

Részt veszek a közös ünnepségeken, egyéb rendezvényeiken, szülői értekezleteken. Ellenőrzés helye, ideje, a munkatervben és az önértékelési tervben rögzítve van. Megfelelő mennyiségű és minőségű információ gyűjtése, elemzése, a tényleges állapot összehasonlítása a nevelési program cél - feladatrendszerével, visszajelzés az óvodapedagógusnak a munka színvonaláról. Az ellenőrzés területei és módszerei: dokumentumok vizsgálata: éves terv, az éves terv heti lebontása. A nevelési terv, napirend, heti rend, fejlesztés tartalma, értékelése, a fejlődést nyomon követő napló és a megfigyelési és fejlesztési napló bejegyzéseinek vizsgálata Az előforduló hibák javítása, hiányok pótlása, javaslattétel, segítségnyújtás, feladat meghatározás. 

Gyermekvédelmi feladatok: Nemcsak a gyerekek nevelése és oktatása az alapvető feladatunk nekünk, óvodapedagógusoknak, hanem fontos a gyermekvédelmi munka is.  A mai világban egyre több olyan család és gyermek van, akikre fokozottabban oda kell figyelnünk, elősegíteni a veszélyeztetett és hátrányos helyzetű gyermekek óvodába kerülését, (3 évtől kötelező az óvoda) rendszeres óvodába járását, biztosítani kell a megfelelő jogok érvényesítését, és szükség esetén jelzéseket adnia Gyermekjóléti Szolgálat felé. A felelősünk idén Karsai Lilla, Ő képviselte az óvodát az esetmegbeszéléseken. 

A megbeszélések célja, hogy a Jóléti Szolgálat és a jelzőrendszeri tagok együttműködése elősegítse a segítségnyújtást a rászorulóknak. A gyermekorvossal, védőnőkkel jó a kapcsolatunk. Az idei nevelési évben nem volt olyan gyermek, akivel kapcsolatosan kellet volna gyermekvédelmi intézkedéseket tennünk.

Ebben a nevelési évben az októberi statisztika szerint 20 kisgyermek kapott gyermekvédelmi támogatást, nagycsaládos 33, nyilatkozat 44, tartós betegség alapján 2, családjában tartósan beteg gyermek alapján 1, így összesen ingyenes étkezésben 100 gyermek részesült. 

Ezek az adatok a tanévben folyamatosan változtak.

Az óvodapedagógusok a hátrányos helyzetű gyermekek sorsának alakulását folyamatosan figyelemmel kísérték. Szükség esetén jellemzést, környezettanulmányt készítettek a gyermekekről. A Gyermekjóléti Szolgálat vezetőjével folyamatosan kapcsolatot tartunk, a prevenciós problémákat megszüntető tevékenységek az óvodapedagógusok, a védőnő, a jegyző egyeztetésein alapultak. 
Szervezési feladatok:
Az igazolatlan hiányzások minimalizálása, ösztönzés a rendszeres óvodába járásra.

Kapcsolattartási feladatok:

A szülőkkel való kapcsolattartás erősítése, közös rendezvények szervezése.
Nevelési időn kívüli foglalkozások:
Ovi-foci, néptánc, hittan meg lettek szervezve.
Egyéb feladataink
Integrált nevelés- beszédhibák, részképesség hiányok feltárása, felmérése. A Pedagógiai Szakszolgálat közreműködésével a logopédiai szűrés megszervezése. 

Szakértői vélemények beszerzése a rászoruló gyermekeknek. Intézményünkben szakképzett gyógypedagógus és TSMT terapeuta látja el a kötelező munkaidején belül a gyermekek szakvéleményben előírt fejlesztését. Rendkívül büszkék vagyunk erre, hiszen ezzel kevés óvoda rendelkezik. A gyerekek beszédfejlesztését szakképzett logopédus végzi.

Kiemelt feladatunk a hátránykompenzáció erősítése és az esélyteremtés, a befogadó környezet kialakítása és az óvodapedagógusok befogadó attitűdje. Egyre nagyobb szerepet kell vállalnunk a családi nevelés támogatásában. A gyerekek eltérő ütemű fejlődéséből, fejlesztési szükségletéből fakadó egyéni hátrányok csökkentése és az alapkészségek sikeres megalapozása érdekében felmérést készítünk, majd egyéni fejlesztési terv alapján dolgozunk.
Mérések 
A gyermekek adottságainak, képességeinek megismerése óvodába lépéstől kezdve folyamatos megfigyeléssel; az Óvodai Nevelés Országos Alapprogramja alapján; egyéni fejlődési napló vezetésével. Itt történik a lemaradások, eredmények, egyénnek szóló feladatok meghatározása, félévenkénti értékeléssel. A gyermekek fejlődéséről folyamatosan visszajelzünk a szülőknek egyéni beszélgetés (érkezéskor, távozáskor), szülői értekezlet, vagy fogadóóra keretében.

  Minden évben megtörténik a nagycsoportosok részképesség mérő vizsgálata a Pedagógiai Szakszolgálat munkatársainak közreműködésével, valamint a logopédiai szűrővizsgálat a beszédzavarok javítása, a hátránycsökkentés, az iskolára való felkészülés sikeres megvalósítása érdekében. Ezek eredményei alapján - ha szükséges további egyéni vizsgálatra, iskolaérettségi vizsgálatra vagy szakértői bizottsági vizsgálatra irányítjuk a gyermekeket.

  DIFER mérés eredményeit DIFER naplóban rögzítjük. 

 Az iskolába menő gyermekek tudását, fejlettségi szintjét ezen eredmények alapján értékeljük, s a szülőkkel való egyeztetés után a főigazgató döntést hoz az iskolakezdésről.

Az óvodáskorú gyermekeknél a képességek vizsgálata különböző mérésekkel, és azok feladatrendszerével történik. A mérések pontos képet adnak a gyermekek fejlettségi szintjéről. Két különböző időben végzett azonos típusú mérés megmutatja, - az eltelt időszak alatt-, a gyermekek fejlődésének mértékét. A mérések segítségével, biztonsággal megmutatkoznak a lemaradások is a különböző képességterületeken. A lemaradásokat az egyéni fejlesztések során fel lehet hozni a gyermekeknél a megfelelő szintre.

a.) DIFER mérés
Diagnosztikus fejlődésvizsgáló rendszer 4-8 évesek számára. A Fejlődési mutató füzetben minden gyermeket minden nevelési év elején felmérünk. A hét készség (melyeket felmérünk) fejlődése nem független egymástól, ezért a fejlődés egyetlen számértékkel jellemezhető, melyet DIFER – indexnek nevezünk. A hét terület százalékpontban kifejezett globális mutatóinak átlaga adja. A DIFER – index olyan mutató, mely a gyermekek általános aktuális fejlettségét, fejlődési folyamatát mutatja. Segítségével mi is nyomon követhetjük a gyermekek fejlődését évről évre.

b.) Óvodás gyermekek fejlődését nyomon követő dokumentum
Új mérési lehetőségként óvodánkban összeállítottunk egy pontozásos módszeren alapuló rendszert, ami 11 területen vizsgálja a gyermekek fejlődési ütemét.

A gyermekek teljesítményét az év során két alkalommal értékeltük. A pontokat százalékokkal is kifejezzük. 
Egyéb mérések

Nagy József-féle iskolaérettségi vizsgálat. 
A nagycsoportosokkal elvégeztük az iskolaérettségi vizsgálatokat is. Az iskolaérettségi vizsgálat évek óta megbízhatóan mutatja meg a gyermekek képességeinek alakulását, és az iskolára való érettséget.
Iskolaérettségi vizsgálat ponthatárai:
-33-50 pontig iskolaérett: 

-25-32 pontig közepes:

-0-24 pontig iskolaéretlen: 
Mérések intézményi összesítő táblázatai:

DIFER mérések:

Nagycsoportosok

	Szint
	Fő

	Optimális használhatóság (85-100%)
	8

	Befejező szint (75-85%)
	13

	Haladó szint (65-75%)
	8

	Kezdő szint (50-65%)
	4

	Előkészítő szint (0-50%)
	2


[image: image2.png]Nagycsoportosok - szintek szerint





Középső csoportosok

	Szint
	Fő

	Optimális használhatóság (85-100%)
	0

	Befejező szint (75-85%)
	1

	Haladó szint (65-75%)
	6

	Kezdő szint (50-65%)
	15

	Előkészítő szint (0-50%)
	14

Iskolaérettségi tesztek méréseredményei (36 fő):

	
	Pontszám
	Százalék
	Fő

	Iskolaérett
	33 – 50
	66 – 100 %
	24 fő

	Közepes
	25 -32
	50 – 65 %
	6 fő

	Iskola éretlen
	0 – 24
	0 – 49 %
	6 fő


[image: image4.png]Iskolaérettségi megoszlas - Intézményi szinten (36 f6)

Az óvodás gyermek fejlődését nyomon követő dokumentum mérései korcsoportonként
I. félév 

	Mérés területei
	Nagycsoportosok
	Középső csoportosok
	Kiscsoportosok

	Egészséges életmód
	88%
	73%
	42%

	Érzelmi nevelés
	93%
	75%
	40%

	Anyanyelvi nevelés
	89%
	71%
	41%

	Értelmi nevelés
	87%
	70%
	36%

	Mozgás
	92%
	70%
	38%

	Játék
	92%
	72%
	39%

	Munka
	96%
	73%
	33%

	Külső világ megismerése
	88%
	67%
	32%

	Matematikai tapasztalat
	83%
	53%
	-

	Ének-zene
	87%
	70%
	31%

	Rajzolás, festés, kézimunka
	89%
	68%
	28%

II. félév 

	Mérés területei
	Nagycsoportosok
	Középső csoportosok
	Kiscsoportosok

	Egészséges életmód
	90%
	69%
	37%

	Érzelmi nevelés
	85%
	71%
	29%

	Anyanyelvi nevelés
	84%
	67%
	36%

	Értelmi nevelés
	81%
	66%
	29%

	Mozgás
	85%
	66%
	33%

	Játék
	82%
	67%
	32%

	Munka
	88%
	66%
	31%

	Külső világ megismerése
	79%
	62%
	26%

	Matematikai tapasztalat
	73%
	45%
	-

	Ének-zene
	81%
	65%
	29%

	Rajzolás, festés, kézimunka
	82%
	65%
	26%

Az óvodás gyermek fejlődését nyomon követő dokumentum mérésének átlagai külön az első és a második félévre az összes csoportot összevonva:

I. félév 

	Mérés területei
	Átlag %

	Egészséges életmód
	67.7

	Érzelmi nevelés
	69.3

	Anyanyelvi nevelés
	67.0

	Értelmi nevelés
	64.3

	Mozgás
	66.7

	Játék
	67.7

	Munka
	67.3

	Külső világ megismerése
	62.3

	Matematikai tapasztalat
	68.0

	Ének-zene
	62.7

	Rajzolás, festés, kézimunka
	61.7


[image: image14.emf]53,90%

56,80%

84,20%

72,40%

87,60%

88,70%

57,10%

96,50%

100%

2025. Május

Idegrendszer érettsége

Motoros terület

Nyelvi terület

Kognitív terület

Pszichés-szociális terület

Bilaterális működés

Izomtónus

Tartásvizsgálat

Szemészeti vizsgálat

II. félév 
	Mérés területei
	Átlag %

	Egészséges életmód
	65.3

	Érzelmi nevelés
	61.7

	Anyanyelvi nevelés
	62.3

	
	

	Értelmi nevelés
	58.7

	Mozgás
	61.3

	Játék
	60.3

	Munka
	61.7

	Külső világ megismerése
	55.7

	Matematikai tapasztalat
	59.0

	Ének-zene
	58.3

	Rajzolás, festés, kézimunka
	57.7

5. Kapcsolatok

Az intézmény külső kapcsolatrendszere 

Nevelőmunkánk hatékonysága érdekében tartjuk fontosnak a kapcsolattartásokat közvetlen partnereinkkel. Kulcsfontosságú partnereink köre ismert az óvoda munkavállalói számára. Ha aktív és tartalmas a kapcsolat külső partnereinkkel, segítik a pedagógiai célok elérését, támogatják, ösztönzik a szakmai információk cseréjét, az ismeretek bővítését, kiszélesítik a gyermekek számára biztosítható élmény-tapasztalatszerzési lehetőséget, szolgáltatásaikkal hozzájárulnak az óvoda tartalmas működéséhez. 
Kötelező jellegű együttműködésen felüli látogatások száma (orvos, védőnő, Pedagógiai Szakszolgálat stb.) az esetlegesen felmerülő problémától függ. A fenntartóval való kapcsolat fenntartás célja volt a megfelelő információáramlás, egymás munkáját segítő kapcsolat kialakítása, jogszabály szerinti kötelezettségek teljesítése. A kapcsolattartás zökkenőmentes és folyamatos. A Pedagógiai Szakszolgálattal (logopédus, fejlesztőpedagógus, szakvélemény kérése) a folyamatos kapcsolat biztosította, hogy segítséget nyújthassunk a családoknak és a gyerekeknek.
 A szülői kapcsolattartás a gyerekek eredményes fejlődése szempontjából volt fontos. A szülők számára igyekeztünk körültekintően megfogalmazni észrevételeinket, hangsúlyozva, hogy közös érdek vezérel bennünket. 
Az óvoda-iskola átmenet segítése érdekében munkacsoportot hoztunk létre, melynek vezetője Futaki-Biró Márta. Közös munkatervet készítettünk az iskolával, amely megvalósulásáról beszámoló készült, amely a mellékletben megtalálható.  Igyekeztünk mindent megtenni annak érdekében, hogy az együttműködés továbbra is hatékony maradjon!
Művelődési központ szervezői többször is megkeresték óvodánkat, különböző program ajánlatokkal, melyekkel lehetőségeinkhez mérten éltünk is! Óvodánk a jogszabályban előírt módon eleget tett tájékoztatási kötelezettségeinek A fenntartóknak a véleményezésre, elfogadásra készült anyagokat időben átadom. Pedagógiai programunk, Házirendünk, Szervezeti és Működési Szabályzatunk a szülők számára bármikor elérhető, olvasható az óvodában, medgyesegyháza.hu oldalon.
3. Rendezvényeink, egyéb gyermekek számára rendezett programok
Óvodánkban több éves hagyományai vannak az ünnepeknek, rendezvényeknek, a hagyományok ápolása mellett igyekszünk újakat is teremteni. Közös programok, ünnepek lehetőséget adnak a család-óvoda közötti kapcsolat elmélyítésére, egymás szokásainak, értékrendjének még jobb megismerésére, a nevelési elvek közelítésére, közösségi, nemzeti érzés alakítására. 

Rendezvények, programok:

2024.09.16-20. Egészséghét

2024.09.23.-10.04. Mesehét

2024.10.08. Az óvoda születésnapja

2024.10. (csoportonként) Szülői értekezletek

2024.11.09. Családi délután

2024.11.11. Márton napi lámpás felvonulás

2024.11.27. Óvónénik látogatása az iskolába

2024.12.06. Érkezik a Mikulás

2024.12.08. Adventi szereplés a Művelődési házban

2024.12.15. Pusztaottlaka Advent-gyerekek fellépése

2024.12.20. Karácsony a csoportban

2025.01. (csoportonként) Szülői értekezletek

2025.01.27-31. Maci hét

2025.02.03-07. Egészséghét

2025.02.26-27. Farsang a csoportban, télbúcsúztatás

2025.02.28. Kiszebáb égetés

2025.03.06. Szavalóverseny, rajzpályázat eredményhirdetés

2025.03.14. Márc.15-ei megemlékezés

2025.03.29. Óvodabál
2025.04.03. Szülői értekezlet a ballagó gyermeke szüleinek a tanítónénikkel

2025.04.16. Húsvét a csoportokban
2025.05.07. Anyák napja a csoportokban

2025.05.13. Iskolások látogatása az óvodába

2025.05.15. Mankala bajnokság

2025.05.19. Bábelőadás a Művelődési házban

2025.05. (csoportonként) Kirándulások

2025.05.25. Városi gyermeknap

2025.05.31. Ballagó gyerekek búcsúzása

6. Továbbképzések

2025. január 1-jén lépett hatályba a pedagógus-továbbképzés rendszeréről szóló 419/2024. (XII.23.) Kormányrendelet. Ennek megfelelően készült el a továbbképzési tervünk, a jelentkezések megtörténtek.
Valamennyi továbbképzésünk összhangban áll pedagógiai programunk céljaival. Folyamatosan figyelemmel kísérem a képzési lehetőségeket, és lehetőség szerint támogatom és biztosítom a kollégáim bekapcsolódását azokba, hiszen a megszerzett ismeretek hozzájárulnak ahhoz, hogy naprakész pedagógiai ismeretekkel rendelkezzünk, szakmai munkánk megújuljon. 
Összegzés 

Ismét egy olyan éven vagyunk túl, ami a folyamatos változásokról, újabb és újabb kihívások, nehézségek leküzdéséről szólt. Ennek ellenére a 2024/2025-ös nevelési évben az intézményünkben végzett nevelő-oktató munka tartalmas, szakmailag megalapozott volt. Az eredmények igazolják, hogy mind az óvodapedagógus, a nevelésbe bevont külső partnere, mind a nevelőmunkát közvetlenül segítő alkalmazottak egymással vállvetve, felelősségteljesen végezték munkájukat.  A következő nevelési évben szintén innovatív módon alkalmazkodnunk kell a változó elvárásokhoz, újabb pedagógiai tartalmak beépítésével a módszertani, szakmai megújulás mentén, megtartva az óvoda pedagógiai szakmai értékeit. Fontos számomra, hogy óvodánk értékeit, hagyományait megőrizve, új tartalmakkal kiegészítve hozzájáruljak az optimális feltételek biztosításához, melyek a további eredményes működést lehetővé teszik.  Törekszem az óvoda költségvetésének megfelelően, takarékosan gazdálkodni, a pályázati lehetőségeket folyamatosan nyomon követni, s az intézmény hasznára fordítani. A már meglévő eszközöket rendszeresen felülvizsgálom, gondoskodom karbantartásukról, cseréjükről.  További eredményes tevékenységünkhöz kérem a fenntartó Képviselő Testület megtisztelő támogatását!
Tisztelettel kérem a Beszámolóm elfogadását.
Medgyesegyháza, 2025. 08. 25.

Varga Jánosné

főigazgató
Mellékletek

· Mini bölcsőde szakmai beszámolója
· Gyógypedagógiai fejlesztés

· Anyanyelvi munkaközösség

· TSMT

· Mozgás koordinációs munkaközösség

· Az óvoda és iskola közötti átmenetet segítő munkacsoport

· Táncos mozgásfejlesztés, népi játékok

· Gyermekvédelem

· Vizuális műhely

· Vízhez szoktatás
· Logopédia

Mini Bölcsőde

Beszámoló a 2024/2025-ös nevelési évről

Készítette: Szákné Oláh Nikolett

Szakmai vezető-kisgyermeknevelő
Munkánkat a bölcsődei nevelés alapszabályai, a Fenntartó által elfogadott szakmai programunk, illetve az éves munkaterv alapján végezzük. 

A mini bölcsődei csoport összetétele:

2025. március 12-től 2 csoport működik intézményünkben. 

A működési engedélyben megadott gyermekek száma 16 fő
A csoportok összlétszáma 14 fő. (Mert, egy mini bölcsődei csoportban 7 gyermek nevelhető és gondozható, ha a gyermekek életkora nem éri el a 2,5 évet.) 
	Korcsoport:

	Gyermekek száma:

	Tipegő korcsoport (12-24 hó)
	2 fő

	Nagycsoportos (24-36 hó)
	12 fő


Csoportok összetétele nemek szerint: 

A Medgyesegyházi Varázserdő Óvodában mini bölcsődei csoport 2019-ben indult előszőr. Az idei nevelési évet 2024. szeptember 1-jén kezdtük. A tanévre való felkészülés már augusztusban elkezdődött. Elkészítettük az új gyermekek jeleit, a csoport szobát a korosztálynak megfelelően kialakítottuk, az évszaknak megfelelően díszítettük. Augusztusban az új gyermekek szüleivel felvettük a kapcsolatot, megbeszéltük a beszoktatást megelőző családlátogatás időpontjait. Az idei évben a nevelési értekezlet augusztus 30-án zajlott, melyen megbeszéltük az intézmény éves munkatervét.

2025. március 12-én megnyitott még egy bölcsődei csoport. A csoport 7 fővel indult. 

A csoport megnyitásával, változott a dolgozói létszám is. Intézményünkben 3 fő szakképzett kisgyermeknevelő és 2 fő bölcsődei dajka dolgozik. 
A beszoktatást úgy terveztük, hogy a kisgyermekeknek kedvező legyen, illetve igazodunk a szülők munkába állásához is, melyet a családlátogatás alkalmával egyeztettünk. 

A jól szervezett, folyamatos és rugalmas napirend a gyermekek igényeinek, szükségleteinek kielégítését, a nyugodt, folyamatos gondozás feltételeit, annak megvalósulását kívánjuk biztosítani, megteremtve a biztonságérzetet, a kiszámíthatóságot, az aktivitást és az önállósodás lehetőségét. A napirenden belül az egyes gyermekek igényeit úgy elégítjük ki, hogy közben a csoportnak is áttekinthető rendszere legyen, a gyermekek tájékozódhassanak a várható eseményekről. Ez egyben a csoport belső nyugalmát is biztosítja. Főként azért, mert a bölcsődébe kerülő gyerekeknek nincs kialakult napirendjük. A folyamatos gondozáson belül az egymást követő események (tisztálkodás, étkezés, alvás) a gyermek biztonságérzetét, jó közérzetét teremtik meg. A gondozónők munkáját hatékonyan segítik a bölcsődei dajkák. Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítések.
A gyermekek önállósodási törekvéseinek és önértékelésének erősítése is szakmai programunk hangsúlyos része. Igyekszünk sok új tevékenységgel megismertetni a gyermekeket: rajzolnak, festenek, gyurmáznak. Fejlődésük, korukból adódóan a beszédfejlődés terén szembeötlő, beszédkedvük fenntartása érdekében sokat és sokszor éneklünk, mondókázunk, mesélünk nekik. 

A szobatisztaságra való nevelésben a bölcsőde, támogató szerepet tölt be, melyet a szakmai szabályok értelmében kívánjuk erősíteni. 

Testi fejlődésüket rendszeres súly- és hosszméréssel követjük. Az egészség megőrzés terén törekszünk a levegőzés, a szabad levegőn való biztonságos mozgás biztosítására, a megfelelő folyadékbevitelre, valamint a délutáni nyugodt pihenés biztosítására. A Prizma Zrt. a bölcsődés korosztály étrendjének kialakítása érdekében nagy figyelmet fordít a helyes táplálkozás biztosítására.

Napi kapcsolattartásunk a szülőkkel: érkezéskor-távozáskor kölcsönösen informáljuk egymást a gyermek érzelmi állapotáról, hangulatáról, a napi eseményekről. A szülői értekezleteken a szülők lehetőség szerint részt vettek.
Az intézmény összes dolgozójával, az intézmény vezetőjével nagyon jó a kapcsolatunk. Az intézményt érintő kérdésekben, továbbképzésekről tájékoztatást kapunk. Az óvodai programokon, eseményeken megjelenünk, lehetőség szerint aktívan részt vállalunk.
Személyi feltételek: 3 fő gondozónő, 2 fő bölcsődei dajka.

Tárgyi feltételek: A gondozáshoz kapcsolódóan minden tárgyi feltételünk adott.
Játékkészletünk egészségügyi szempontból kiválóak, könnyen tisztíthatóak. A bölcsődés korosztály számára szükséges fejlesztő játékeszközök mennyiségileg a csoport létszámának elegendőek. Játszóudvarunkon van csúszda, homokozó, krokodil libikóka, hernyó mászóka, kis ház csúszdával, mászóka-csúszdával illetve lábbal hajtós motor, 3 kerekű roller biztosítja a gyermekeknek a szabad levegőn való játéktevékenységet. Rossz idő esetén intézményünk tornaszobájában tudjuk biztosítani a gyermekek számára a nagymozgásos tevékenységeket. 

Események, programok a bölcsődében:

Intézményünkben az előírásoknak megfelelően a kisgyermekek születésnapját és névnapját megünnepeljük. Blokkal és jól látható szavatossági idővel ellátott kis süteményekkel, énekkel köszöntjük őket.
Szeptember:

·  7 fő kisgyermek beszoktatása kezdődött
Október:

· 2024. Október 08. Óvoda születésnapi partyja

December:

· 2024.12.06. - A Mikulás ellátogatott a csoportunkba

· 2024.12.19. - Karácsonyi ünnepség - szülőkkel közösen

Február:

· 2024. 02.03-07. Egészséghét

· 2025.02. 02.26-27-én Farsangi mulatság a bölcsődében.

· 2024.02.28. Kiszebáb égetése az óvoda udvarán - A tél elűzése.

Március:

· 2025.03.08. Nőnap

· 2025. március 12. 7 fő kisgyermeknevelő

· 2025.03.29. Jótékonysági Óvodabál

Április:

· 2025. április 16. Húsvét

· 2025. 04.22. Föld napja

Május:
· 2025. 05.06. Anyák napja
SZAKMAI BESZÁMOLÓ

A GYÓGYPEDAGÓGIAI FEJLESZTÉSRŐL

2024-2025.

Az óvodában azoknak a gyermekeknek a gyógypedagógiai fejlesztése folyik, akik a Békés Vármegyei Pedagógiai Szakszolgálat Szakértői Bizottságának szakértői véleménye alapján sajátos nevelési igényűek (SNI), vagy a Békés Vármegyei Pedagógiai Szakszolgálat Mezőkovácsházi Tagintézményének a szakértői véleménye alapján beilleszkedési, tanulási és magatartási és nevelési zavarral küzdenek (BTMN).

Ebben a nevelési évben nagyon sok kisgyermeknek volt gyógypedagógiai fejlesztés előírva: 18 gyermek. Ezek közül sajátos nevelési igényű gyermek 8 fő. Beilleszkedési, tanulási, magatartási és nevelési zavarral küzdő: 10 gyermek.

· SNI gyermek: 8 fő

· BTMN gyermek: 10 fő

A fejlesztések az előírásnak megfelelően zajlottak. Heti 1 óra fejlesztésre járt 16 fő, heti 2 óra fejlesztésre járt 2 fő. 

A fejlesztő órák 5-6 fős csoportokban zajlottak, hetente kétszer.  A szerdai és csütörtöki napokon. A szerdai nap főleg a fejlesztős nap, ekkor minden gyermek jön a fejlesztő foglalkozásra. A csütörtöki alkalmak azoknak szólnak, akiknek heti 2 óra van előírva. A fejlesztés egy olyan külső és belső feltételek megteremtése, amiben a gyermek pszichés funkciói a spontán érés mellett, optimálisan kibontakoztathatóak. A fejlesztés hosszú folyamat, amit következetesen kell végig vinni. A gyakorlatok sorozata fog elvezetni egy-egy funkció stabilizálásához. A fejlesztés célzottan azokra a területekre irányul, amelyeken a teljesítmény elmaradást mutat. Mindig azokra a képességekre támaszkodunk, amelyekben a gyermek sikeres. Fontos, hogy a gyermek elmaradását időben kiszűrjék és elkezdődjön a fejlesztés. A Medgyesegyházi Varázserdő Óvodában és Mini Bölcsődében az óvodapedagógusok odafigyelnek a gyermekekre. Ha valami problémát észlelnek a gyermekeknél, akkor a szülővel történő konzultáció után a megfelelő szakemberhez irányítják. A gyógypedagógussal, fejlesztő pedagógussal, logopédussal rendszeresen kapcsolatot tartanak, tanácsot kérnek a gyermek óvodai csoporton belül folyó neveléséről.

Korrekciós munkám során,

· fejlesztem a pszichikus funkciókat (gondolkodás, emlékezet, figyelem, megismerő funkciók)

· a sérült funkciók korrekcióját,

· esetleg a hiányzó funkciók pótlását végzem.

Fő célom, hogy:

· megelőzzem, vagy csökkentsem a tanulási nehézséget, tanulási zavart.

· megváltoztassam a tanulási kudarcok következtében kialakult negatív attitűdöt.

· megkedveltessem a tanulást, csökkentsem a viselkedészavarokat.

Az egyéni foglalkozás során a sikeres feladatmegoldással növekszik a gyermek önbizalma, magabiztosabb lesz minden területen. A magabiztossága kihat a feladattudatára, társas kapcsolataira, környezetére, és a környezet visszacsatolásaira is.

Az írás, olvasás számolás elsajátításához szükséges pszichikus funkciók intenzív fejlődése az óvodáskorra tehető, ezért fontos ezeknek a funkcióknak a tudatos fejlesztése, működésük elősegítése.

Pszichikus funkciók:

Vizuális észlelés

· Pontos, differenciált

· alak, forma, méret, szín pontos felfogása

· összetartozó részek értelmes egészként észlelése (Gestait-látás)

· megadott formák, színek, megtartása, kiemelése egy képi környezetből (figura, háttér észlelése)

· adott tárgyak térbeli helyzetének helyes felismerése, megítélése

· vizuális információk téri elrendezése, vizuális információk sorba rendezése

Auditív észlelés

· hallott (auditív) információk pontos észlelése, megkülönböztetése
· adott hangok kiemelése
· adott hangok helyes egymásutániságának felismerése, hangcsoportok egységbe foglalása
Keresztcsatornák együttműködése

- látott, hallott információk összekapcsolása
- látott, hallott információk összekapcsolásának képessége, motoros visszaadása
4.Emlékezet

- rövid idejű vizuális és verbális memória
5.Figyelem

- figyelemkoncentráció

- szándékos figyelem: kb. 10-15 perc

6.  Összerendezett, koordinált mozgás
- a szem-kéz összerendezett, célszerű mozgása

A fejlesztő órák hangulata játékos, érdekes, kreatív. Fontos, hogy szeressenek járni a gyermekek. A fejlesztő foglalkozások 40-45 percesek, és analógiára épülnek. Egyik foglalkozás a másiktól kevésbé tér el. A változatosság a feladatokban mutatkozik meg.
A Foglalkozások menete:
Nagymozgás (10 perc)

Bemelegítő hatású, biztosítja a fizikai és a szellemi ráhangolódást.

Iránygyakorlatok (2-3 perc)

Téri irányok hangos megnevezésének gyakorlása.

Testséma fejlesztés (5-6 perc)

Ezt összekapcsolhatjuk a téri tájékozódással.

Saját test ismerete.

Percepciófejlesztés (15-20 perc)

Vizuális, auditív, verbális.

Finommozgás fejlesztés

Feladatlap végzése során.

Aprólékos, manuálisan végezhető tevékenységek.

Fejlesztő játékok (5-7 perc)

Célja a pozitív élményekkel való befejezés.

A foglalkozások során inger gazdag környezetet, figyelemfelkeltő eszközöket használok. A képességek fejlesztésén túl igyekszem a gyermekeket a pozitív élményeken keresztül SIKERHEZ hozzájuttatni.

Természetesen a fejlesztés csak akkor tud igazán hatékony lenni, ha az óvodapedagógusok és a szülők is felismerik annak fontosságát és segítenek az adott funkció gyakoroltatásában, fejlesztésében. A Medgyesegyházi Varázserdő Óvodában és Mini Bölcsődében, a gyermekek fejlődését valamennyi óvodapedagógus kiválóan nyomon kísérte és segítette. A szülők közül sajnos nem mindenkit érdekel a gyermeke fejlődése. Nem érdeklődnek, nem gyakorolnak. Sajnos van olyan szülő, akinek hosszú időn keresztül kellett könyörögni, hogy legyen a gyermeknek felszerelése (füzet, ceruza, ragasztó).

A szülőknek készítettem a gyermek mérési eredményeiből egy jellemzést, amin kivastagított betűkkel jeleztem a gyermek hiányosságait. Azoknak a szülőknek, akiknek még óvodában marad a gyermeke, azoknak adtam egy 30 pontos, részletes nyomtatványt az iskolaérettség kritériumairól. A jellemzéseket mind a 18 szülőnek átadtam, amit aláírásukkal igazoltak is. Szeptemberben a 18 gyermekből, 5 gyermek kezdi meg az általános iskolai tanulmányait. A következő nevelési évben 7 gyermeknél lesz esedékes a felülvizsgálat. A három SNI-s gyermeknek Békéscsabára, a négy BTMN-es gyermeknek Mezőkovácsházára irányítottam a felülvizsgálathoz szükséges kontroll-kérelmét. 

Úgy gondolom, hogy ezekkel a gyermekekkel nem könnyű foglalkozni. Ha a szülő nem partner, akkor sajnos nem várható megfelelő ütemű fejlődés. Szükség van az otthoni gyakorlásra ahhoz, hogy a gyermekek képességei a megfelelő ütemben fejlődhessenek.

Bízom benne, hogy munkám során segíthettem a gyerekek fejlődését, melynek következtében megkönnyíthettem a sikeres iskolakezdést is.

Papné Réti Erzsébet

Sajnos egyre több gyermek úgy kezdi az óvodát, hogy alig pár szót mond, vagy egyáltalán nem beszél. Ennek a hátránynak a felzárkóztatásán igyekeznek segíteni a mindennapokban az óvodapedagógusok, illetve a nevelőkörnyezet is.

Fontosnak tartjuk kollégáimmal a gyermekek tiszta, kifejező beszédének kialakítását, szókincsük bővítését, és a megfelelő beszédértést. Ennek megsegítése szempontjából igyekszünk minél több anyanyelvi játékot játszani a csoportban. Az anyanyelvi játékok ügyesítik a beszédszerveket, megtornáztatják a nyelvet, az ajkakat, és az egész szájüreget. Játékos légző gyakorlatokat is végzünk, mely során a helyes beszédlégzés kialakítására törekszünk. Szóképek segítségével a nagyobb gyermekeknél hangokat utánzunk, ezzel előtérbe helyezve, a beszédhang-hallás fejlődését, és a helyes artikuláció kialakítását. Miután képesek az adott hang differenciálására, arra törekedtetjük a gyermekeket, hogy legyenek képesek az adott hanggal ők is szavakat alkotni. Ezen képességek kialakítása, játékos gyakoroltatása segíteni fogja a gyermekeket iskoláskorban a sikeres írás és olvasás elsajátításában.

Digitalizált, rohanó világunkban sajnos sok mindenre nem jut idő, köztük a beszélgetésekre sem. Pedig a gyermekeknek nagyon fontos, hogy beszélgessenek velük, meghallgassák érzéseiket, vágyaikat. A beszélgetés során fejlődik szókincsük és szóbeli kifejezőkészségük is. Az óvodában minden csoportban a mindennapok szerves része a beszélgetés. Ezt általában beszélgető-körbe szervezve oldják meg az óvodapedagógusok. Ezzel a módszerrel tanítjuk meg a gyermekeket mások meghallgatásának fontosságára, és a szóbeli önkifejezésre. 

A gyermekek szókincsét gyarapítjuk még a mesékkel is. Az óvodáskorra jellemző a mesék szeretete. Sajnos sok kisgyermeknek nem mesélnek otthon, pedig a mese hallgatása rendkívüli módon fejleszti a képzelőerőt, segít a helyes magatartásminták kialakításában, segít a kudarc feldolgozásában. A jó mese építi a gyermekek lelkét, megnyugtatja őket. A rossz, durva mese (gyorsan váltakozó képek, fiktív lények, gyors cselekmények) pedig nyugtalanságot, agressziót váltanak ki belőlük. Az óvodában napi szinten találkoznak a gyermekek a mesékkel. Nagyon szeretik a bábjátékokat és dramatikus játékokat is. Igyekszünk minél többet mesélni, bábozni az óvodás gyermekeknek. 

Az idei évben, az első félévben igyekeztünk megfelelő figyelmet fordítani a tehetséggondozásra is. Szeptember 30-október 4-ig „Mese-hetet” tartottunk. Megbeszéltük az óvodapedagógusokkal, hogy A kiskakas gyémánt félkrajcárja című mesét meséljék el a gyerekeknek, hiszen a későbbiekben, az úgynevezett „Mese-túrán” ezzel a mesével foglalkoztunk. A „Mese-hét” folyamán beosztottuk a csoportokat, hogy ki melyik nap megy „túrázni”. Az óvoda folyosóján lettek felállítva a különböző állomások. A gyermekek „Mese-térképet” kaptak, amin a rajzos piktogramok segítségével kellett megkeresni a feladatok helyét. A játékos feladatok a következőek voltak:

A mese-túra állomásai: 

· 1. Akadálypálya: 

Feladat: Menj végig az akadálypályán, majd ugorj bele a labdatengerbe! Keresd meg a labdák közül a 10 darab sárga színű labdát (félkrajcár)! 

· 2. Puzzle:

A kiskakas gyémánt félkrajcárja című meséből rakd össze a szétvágott képeket!

· 3. Feladatlap:

Színezd ki a mese szereplőit!

· 4. Palota díszítés:

Díszítsd ki a palotát a megadott logikai lapokkal!

· 5. Gyöngyök válogatása:

Húzz egy korongot! A „kincseskamrába” olyan színű gyöngyöket tegyél, amilyen színű korongot húztál!

· 6. Méhkaptár:

Tedd a méhecskéket a velük azonos színű méhkaptárba, csipesszel!

A gyerekek minden jó megoldásért mosolygós arcot kaptak a „mese-térképre”. A kitöltött „mese-térképet” be kellett dobni a „mese-ládába”. A jó feladatmegoldásért minden gyermek cukorkát kapott. 

A gyermekek jókedvűen keresték meg a térkép segítségével a feladatokat, és merültek el a mesék világában. A felnőttekkel dramatikusan bemutattuk A kiskakas gyémánt félkrajcárja című mesét, ami nagy sikert aratott a gyermekek között. Örömmel fedezték fel óvó nénijeiket egy-egy meseszereplő bőrébe bújva. A „Mese-hetet” az utolsó nap megrendezett mesemondó verseny zárta. Összesen 24 gyermek vállalkozott mesemondásra. Mindenki a saját csoportjában mondta el a tanult meséjét. A meséket videóra rögzítettük, a szülőknek így továbbítottuk. Csoportonként 4-5 gyermek jelentkezett. Nem hirdettünk külön helyezéseket, egységesen, minden versenyző könyvjutalmat kapott, amit a Medgyesegyházi Varázserdő Alapítvány biztosított.  A „Mese-hét” -hez kapcsolódóan rajzversenyt is hirdettünk. A kiskakas gyémánt félkrajcárja című meséhez kellett a gyerekeknek meseillusztrációt készíteni. Nagyon sokan készítettek szebbnél szebb rajzokat, összesen 29 pályamunka érkezett.

Igyekeztünk a különféle ünnepekhez, alkalmakhoz a témához illő mesét választani és azt elbábozni, esetleg dramatizálni. Ilyen alkalmaink voltak novemberben a „Liba-hét”, decemberben pedig a „Mikulásvárás” is. 

A Mikulásvárás fontos esemény az óvodás gyermekek életében. A Mikulással való találkozás elvarázsolja a gyermekeket. A Városi Adventi Ünnepségen az óvoda minden dolgozója (vezető óvónő, óvodatitkár, dajka nénik, mosogatós néni) részt vett. A Művelődési házban egy mesét állítottunk színpadra, melynek címe: A legszebb ajándék volt. Csodaszép díszlet között, jelmezekbe bújva varázsoltuk el zenés-táncos műsorunkkal a megjelent gyerekeket és felnőtteket. Nagyon nagy sikert arattunk. 

Februárban a „Medve-hét” alkalmával, A medve a róka és a bödön vaj című mesét dramatizáltuk el a gyerekeknek. A farsangi időszakban sokat mondókáztunk, verseltünk, tréfás rigmusokat tanultunk, kisze bábot égettünk. 

Az idén márciusban a Medgyesegyházi Nebulókért Alapítvány által meghirdetett Petőfi programsorozathoz kapcsolódott óvodánk, amely városi szintű rendezvény volt és több tevékenységet ölelt fel. Az óvodásokkal úgynevezett Versünnepen, vettünk részt. Összesen 32 gyermek mondott verset. Örömmel tapasztaltuk, hogy nem csak a nagycsoportosok, hanem a középsősök közül is megméretették magukat. A legjobb versmondókat a városi ünnepségre is meghívták, ahol a nagyközönség előtt is bemutathatták tudásukat. Az óvodánkból 4 gyermek nevezett a „Mutasd magad Dél-Békés!”, nevezetű tehetségkutatóra, ahonnan két gyermek sikeresen tovább jutott a gálaműsorba is.   A programsorozathoz rajzpályázat is kapcsolódott, melynek témája: A „Kedvenc népmesém” volt. A rajzversenyre összesen 35 pályamű érkezett, melyek kiállításra is kerültek. Ezek az alkotások emelték a versmondó verseny színvonalát és környezetét. Ezen a rendezvényen résztvevő gyermekek díjazásban is részesültek, melyet a Medgyesegyházi Nebulókért Alapítvány biztosított.

A március 15-i ünnepi műsort az idén a Pillangó csoport gyermekei mutatták be az óvoda közösségének. Szép, színvonalas előadást láthattunk.

Az Anyák napja megünneplése csoportonként zajlott. Volt, aki hagyományosan, a csoportban ünnepelt, volt olyan csoport is, akik „suttogó Anyák napját” tartottak. A május az anyák napi versek, ballagó versek tanulásával telt. A Ballagást közösen rendeztük az óvoda teraszán. Nagyon szép, színvonalas ballagási ünnepséget rendeztünk a ballagó gyermekeknek, a közönség megelégedésére. 

.

Összegzés:

Nagy örömünkre szolgál, hogy ebben a nevelési évben is megvalósíthattuk ötleteinket, elképzeléseinket. Elégedettséggel tölt el bennünket, hogy programjainkkal, munkánkkal hozzájárulhattunk a felnövekvő nemzedék anyanyelvi kultúrájának fejlődéséhez. 

Papné Réti Erzsébet

    munkaközösség-vezető

TSMT

2024/2054 év végi beszámoló

Az idei évtől egy új mérési eljárás került bevezetésre, a LongiKid ez egy sokoldalú, átfogó fejlesztővizsgálat, amelynek célja, hogy feltérképezze a gyermek idegrendszeri érettségét, mozgásos, kognitív, nyelvi és szociális fejlettségét. A vizsgálat longitudinális szemléletű, vagyis lehetőséget biztosít a gyermek fejlődésének nyomon követésére hosszabb távon is. A vizsgálatokat év elején és évvégén is el kell végezni, a két vizsgálat felvétele között legalább 6 hónapnak el kell telni. 

 Különösen hasznos lehet olyan esetekben, amikor a gyermek fejlődése nem a megszokott ütemben zajlik, vagy különböző nehézségek jelei mutatkoznak. A vizsgálat időben képes jelezni az esetleges problémákat, így lehetővé teszi, hogy még a tanulási nehézségek megjelenése előtt célzott fejlesztés kezdődhessen.                                                                      

A vizsgálat főbb területei: a LongiKid vizsgálat több területet is felölel:                                    • Beállító és egyensúlyi reakciók: a test automatikus helyzetváltoztató és stabilizáló mozgásai.                                                                                                                                      • Archaikus (primitív) reflexek: korai fejlődési reflexek jelenléte vagy hiánya fontos információt ad az idegrendszer érettségéről.                                                                                                      • Nagymozgások és finommotorika: a mozgáskoordináció, kézügyesség és testtudatosság szintjének vizsgálata.                                                                                                                                  • Izomtónus és testtartás: a gyermek izmainak feszültségi állapota, ami befolyásolja a mozgás és figyelem működését.                                                                                                                                   • Szenzoros észlelés: látás, hallás, tapintás alapján történő érzékelés és észlelés.                                         • Kifejező és befogadó nyelvi készségek: szókincs, mondatalkotás, beszédmegértés.                            • Szociális és érzelmi terület: másokkal való kapcsolatteremtés, érzelmek felismerése és szabályozása.                                                                                                                                            • Kognitív funkciók: memória, figyelem, gondolkodási és problémamegoldó készségek. A vizsgálat lépései: egy több lépésből álló, jól strukturált folyamat:     
 1. A szülő jelenléte biztosított, ami biztonságot nyújt a gyermek számára.                                                         2. A folyamat egy részletes anamnézis felvételével indul, ahol a gyermek korai fejlődését és jelenlegi állapotát tekintjük át.                                                                                                    3. A gyermek mozgásos feladatokat végez, amely során megfigyelhetők a motoros és szenzoros működések.                                                                                                                                    4. Ezt követi a kognitív és nyelvi képességek felmérése.                                                                                  5. A vizsgálat eredményeit részletesen megbeszéljük a szülőkkel.                                                  Értékelt főbb területek:
• Az idegrendszer érési állapota

• Mozgásos képességek (nagymozgás, finommotorika)

• Érzékszervi integráció (látás, hallás, tapintás)

• Nyelvi fejlettség

• Kognitív működés

• Szociális-érzelmi állapot

A LongiKid vizsgálat jelentősége:
A vizsgálat eredményei segítik a szakembereket és a szülőket abban, hogy pontos képet kapjanak a gyermek aktuális fejlettségi szintjéről, erősségeiről és az esetleges nehézségekről. A célzott, egyéni fejlesztés megtervezésével lehetőség nyílik arra, hogy a gyermek megfelelő támogatást kapjon fejlődése során.                                                                                              A TSMT torna várható hatásai:
A vizsgálat alapján javasolt Tervezett Szenzomotoros Tréning (TSMT) segíthet az idegrendszer érésében, a szabálytudat kialakításában, a viselkedésszabályozás javításában és az együttműködési készségek fejlesztésében. Ezek a készségek elengedhetetlenek az iskolai beválás és a társas beilleszkedés szempontjából is.

A foglalkozásokon változatos eszközök használatával (nagylabda, pad, zsámoly, szőnyeg, billenő lap, body-roll, labda, gördeszka stb.) meghatározott mozgásokat, gyakorlatokat végeznek a gyermekek. Ezekkel a játékos eszközökkel érdekesebbé és hatékonyabbá válik a fejlesztés, amelyeket a gyermekek nagyon kedvelnek és segítségükkel szívesen részt vesznek a feladatokban.

A mondókákkal, énekekkel kísért feladatvégzés során fejlődik a gyermekek kommunikációja és anyanyelvi készségei is.

A TSMT feladatsora a nagy- és finommozgások fejlesztése során érleli, tovább strukturálja az idegrendszert. A foglalkozás menete kötött, feladatsorokba rendezett és a gyermek fejlődésének megfelelően fokozatosan nehezedik.

A 2024/2025-ös tanévben a TSMT foglalkozásokon összesen 13 gyermek vett részt heti egy alkalommal két csoportra osztva. Októberben 9 fővel indult a fejlesztés, majd évközben még csatlakozott hozzá 4 gyermek, így évvégére 13 fő lett a végleges létszám. Az oszlop diagrammon össze lehet hasonlítani a 9 gyermek októberi és májusi vizsgálati eredményeinek az átlagát. A kördiagrammon viszont a májusban érkező gyermekek mérésének az átlaga tekinthető meg.

KIEMELTEN FEJLESZTENDŐ TERÜLETEK

Statikus egyensúlyérzék


Kóros együttmozgások leépítése


Mintamásolási készség


Analitikus mozgás kivitelezés


Koordinált mozgás kivitelezés


Ritmusérzék


Ritmus és koordinált mozgás összehangolása


Lateralitás


Testvázlat


Térbeli tájékozódás


Szem-kéz koordináció


Kokontrakciós készség


Egyidejű többcsatornás figyelem


Bilaterális motoros koordináció

                                                                                          Forrásné Varga Judit

                                                                                   óvodapedagógus-TSMT-terapeuta
Mozgás koordinációs munkaközösség év végi beszámolója
2024/2025

„Az élet mozgás, és a mozgás maga az élet.” - Leonardo da Vinci

 A mozgás a kisgyermekek testi- lelki fejlődésének egyik legmeghatározóbb alappillére. Az óvodáskorú gyermekek számára a mozgás nem csupán fizikai tevékenység, hanem az önkifejezés, az önismeret, a világ megismerésének és a szociális kapcsolatok kialakításának természetes eszköze.

A mai mozgásszegény környezetben különösen fontos szerepe van az óvodának abban, hogy biztosítsa a gyermekek számára a szabad mozgás örömét, a fejlődés lehetőségét, és egészségtudatos szokásokat alakítson ki. A játékos, élményközpontú mozgásos tevékenységek nemcsak a testet, hanem a lelket is építik, hozzá járulnak az önbizalom, a pozitív énkép és társas kapcsolatok fejlődéséhez.

A mozgás nem csak fejlesztés, hanem gyermekkorra szabott, életre szóló útravaló.

Az idén is minden lehetőséget kihasználunk a mozgásra, a szabad levegőn való tartózkodásra.

Az idei évben is kétszer szerveztük meg az egészség hetet, mert kiemelten fontosnak tartjuk az egészséges életmódra nevelést, a gyermekek testi fejlődésének elősegítését. Hisszük, hogy az egészséges életmóddal, életvitellel kapcsolatos szokások kialakítása gyermekkorban a legeredményesebb. Ezért a gyermekeken keresztül a szülők egészségtudatos gondolkodását is szerettük volna kedvezően befolyásolni.

Szeptember 16-20- ig hagyományunkhoz híven megtartottuk óvodánkban az egészséghetet, a gyermekekre sokrétű programok, izgalmas feladatok vártak.

 Hétfő: Beszélgetéseink témája többek közt az volt, hogy miért fontos vigyáznunk a levegő tisztaságára, milyen nagy szerepe van az embereknek abban, hogy megóvjuk a környezetünket és közben vigyázzunk egészségünkre. 

Kedd: Képeket gyűjtöttünk és utána elhelyeztük a megfelelő színű kukába. Beszélgettünk a közlekedés- környezetszennyezés kapcsolatáról, a kerékpározás és gyaloglás egészségmegőrző szerepéről.

Szerda: A csoportokba előkerültek a közlekedési társasjátékok, táblafelismerő játékok és óvodásaink szívesen lerajzolták, hogy mivel érkeznek az óvodába nap mint nap.

Csütörtök: A Medgyesegyházi Rendőrőrs munkatársa Héja Alex Őrmester ellátogatott a gyermekekhez és vidáman, játékosan felhívta a figyelmüket a gyalogos és kerékpáros közlekedés szabályaira, az ősz beköszöntével rájuk leselkedő veszélyek elkerülési lehetőségeire, a jó látás és láthatóság fontosságára. A rendőr bácsi kiemelte, hogy elengedhetetlenül fontos elindulás előtt a kerékpárok megfelelő állapotának és kötelező tartozékok meglétének ellenőrzése is.

Péntek: Az Autómentes világnapot 1998 óta minden évben megtartják a világ minden részén, a célja az, hogy a társadalom környezettudatosságát próbálja megerősíteni. Ezen a napon minden szülőt, gyermeket egyaránt arra ösztönöztünk, hogy kerékpárral, rollerrel, játékmotorral vagy gyalogosan jöjjenek óvodába, ezzel is gyakorolva a helyes gyalogos közlekedés szabályait. Ez alkalmából az egész Varázserdő óvoda „Gyalog túrára” ment a sportpályára, ahol közös zenés bemelegítéssel és futással kezdtük a napot. Ezután    megszerveződtek a csapatok a sorversenyekhez, minden csapat elszántan küzdött, bóját kerültek, babzsákot vittek és a végén kötelet húztak. Nem csak ügyességük, gyorsaságuk, hanem együttműködő képességük, alkalmazkodóképességük is fejlődött. Bár a verseny végére kialakult egy sorrend a csapatok között, nem is ez volt a lényeg, hanem az együtt eltöltött aktív idő és az együtt játszás öröme.

A felgyorsuló világ egyre kevesebb időt enged a mozgásban gazdag életmódra, a gyerekek és felnőttek idejük nagy részét a lakásban töltik. Ezért az idei évben novemberben 9-én megrendeztük a hagyományosnak mondható családi délutánunkat. Ezt a rendezvényt mindig a szülők részvételével szervezzük meg, együtt mozognak a szülők, gyerekek és az óvoda dolgozói. A rendezvényt az öt csoport közös zenés, táncos előadása nyitotta meg, majd zenére közös bemelegítés és játék következett a szülőkkel. Majd a csoportok közötti szülő- gyermek versenyszámok következtek, az idén is szerepelt a szülői versenyszámok között a kötélmászó verseny és hullahopp karikázás. A rendezvényt tombolahúzás zárta.

Február 3-től- 7-ig, hagyományunkhoz híven megtartottuk óvodánkban az Egészséghét programjait.

Hétfő: Megvizsgáltuk az egészség piramist: magát a háromszöget is, és felbontását. Megnéztük, miből van rajta a legtöbb, miből a kevesebb, és arányaiban miből van ugyanannyi.  A gyerekek alapvetően tisztában vannak azzal, hogy sok zöldség és gyümölcs kell, így megfogalmazták, hogy valószínűleg ezért van az alján a piramisnak, ami a piramis tetején van, abból bizony kevesebb kell. Szétválogatták a gyerekek az egészséges és az egészségre ártalmas élelmiszerek képeit, majd közösen egy tablót készítettek.

Kedd: Gyümölcsöt gyűjtöttünk nyersen és salátának elkészítve fogyasztottuk el.

Szerda: A nagycsoportos gyermekek ellátogattak a fogorvosi rendelőbe, ahol megismerkedtek a helyes fogápolással és a fogászati modellen gyakorolhatták a hatékony fogmosást. A látogatás végén kérdéseikre válaszolt a fogorvos. Ezen a napon az óvodába ellátogatott egy mentőtiszt apuka, azért, hogy a gyerekek betekintést nyerjenek az egészségügyi dolgozók munkájába. A levetített kis film alatt megismerkedhettek a mentőautó felszereltségével, illetve az elsősegélynyújtás alapjaival, amit aztán gyakorolhattak is. 

Csütörtök: Minden csoport egy mese meditáción vett rész a varázslatos vízimalommal, majd játékos lábtorna gyakorlatot végeztek. 

Péntek: A mászófalon elhelyezett különböző ételek képeit kellett a gyermekeknek begyűjteni és a padlón található óriás piramison elhelyezni. A következő feladat a mászófalon egészséges és egészségtelen ételek képeit kellett begyűjteni és a padlón elhelyezett mosolygós és szomorú arcocskával ellátott kosárkába rakni. A leg végén a mászófalon elhelyezett puzzle darabok egyesével történő begyűjtése után a földön az apró darabokból egy nagyobb képet kellett kirakni. 

Április 29 a tánc világnapja volt. Márti óvó néni az óvoda udvarán érdekes és vidám táncházat tartott, ahol egy különleges párválasztó tánccal ismerkedhettek meg a gyerekek

Fontos része az óvodánk nagycsoportosainak életében a vízhez szoktatás, heti egy alkalommal. Itt első lépésként a vizet, mint új közeget kell megszerettetni a gyerekekkel, el kell érni, hogy a vízben ugyanolyan otthonosan mozogjanak, s ugyanolyan jól érezzék magukat, mint a szárazföldön.

A záró megbeszélésen lezártuk ezt a nevelési évet, összegezve tapasztalatainkat, meglátásainkat.

Összegezve ennek a nevelési évnek a szakmai munkáját: Nagyon hatékony évünk volt, jól összedolgoztak az óvoda dolgozói.

                                                                                              Forrásné Varga Judit

                                                                                            munkaközösség vezető       

Óvoda-iskola átmenetet segítő munkacsoport

Az óvoda és az iskola közötti átmenetet segítő munkacsoport 2021-ben alakult meg. Településünk általános iskolája a 2022/2023-as tanévtől az evangélikus egyház fenntartása alatt működik. Az intézmény vezetősége is fontosnak tartja, hogy jó kapcsolat legyen a két intézmény között és a gyerekeknek és pedagógusoknak megkönnyítsük az óvoda-iskola átmenetet. 

Igyekeztünk az elmúlt nevelési évben is minden vállalt feladatunknak eleget tenni, az intézmények közötti kapcsolatot, együttműködést jobbá, gördülékenyebbé tenni. 

Tagjai az iskola részéről: Magyar Mónika, Likerné Buzás Edit és az aktuális leendő elsős tanítók. 

Az óvoda részéről: Varga Jánosné és Futaki-Biró Márta 

A munkatervben vállalt feladatok

	Feladat 
	Határidő
	Felelős

	1. A Difer füzetek eljuttatása az iskola részére
	2024.szept.10.
	Futaki-Biró Márta

	2.Előzetes adatszolgáltatás az tanköteles korú gyermekek számáról 
	2024.október 31.
	Varga Jánosné,

Futaki-Biró Márta

	3. Óralátogatás lehetősége az óvodapedagógusok részére az iskolában, az elsős gyermekek beilleszkedésének megfigyelése
	2024.november 30.
	Futaki-Biró Márta,

Likerné Buzás Edit

Magyar Mónika

	4. Nagycsoportos szülők részére rendezett óvodai szülői értekezleten a tanító nénik meghívása, szülők számára információ szolgáltatása az iskolai követelményekről
	2025.február 28.
	Futaki-Biró Márta,

Likerné Buzás Edit

Magyar Mónika

leendő elsős tanítók

	5. Az iskolába beiratkozó tanköteles gyermekek várható létszámának adatszolgáltatása
	2025.március 31.
	Varga Jánosné,

Futaki-Biró Márta

	6. Tanító nénik meghívása az óvodai nyílt napra, hogy betekintést nyerjenek a csoportok munkájába, a gyermekek teljesítményére.
	2025.április 30.
	Varga Jánosné,

Futaki-Biró Márta

	7. Tanító nénik látogatása az óvodába, ismerkedés a leendő elsősökkel. Az óvoda biztosítja, hogy betekintést nyerjenek a gyermekekről vezetett dokumentumokba - Difer, iskolaérettségi vizsgálat, fejlődést nyomon követő dokumentum
	2025.május 31.
	Futaki-Biró Márta,

Likerné Buzás Edit

Magyar Mónika

óvodapedagógusok,

leendő elsős tanítók

	8. A nagycsoportosok látogatása az iskolába
	2025.május 31.
	Futaki-Biró Márta,

Likerné Buzás Edit

Magyar Mónika

tanítók

	9. Egymás programjain való részvétel (pl.:óvoda születésnapja, iskolabál, óvodabál, tanévnyitó, óvodai ballagás)


	folyamatos
	Futaki-Biró Márta,

Varga Jánosné,

Likerné Buzás Edit

Magyar Mónika



	10. Az iskolai tanévnyitón a leendő első osztályosok versmondása
	2025.szept.1.
	Futaki-Biró Márta,

iskolai tanító, aki az évnyitó műsorát szervezi


A vállalt feladatok megvalósulása:

1. A Difer füzetek eljuttatása az iskola részére

A Difer tesztet óvodás kortól 8 éves korig végezzük, ezért a ballagó gyerekek Difer füzetét minden évben eljuttatjuk az iskola részére, hogy folytatni tudják a megkezdett teszteket. Az idei tanévben ezt megtettük már szeptember első hetében, átadtuk a füzeteket az iskolai gyógypedagógus részére.

2.Előzetes adatszolgáltatás az tanköteles korú gyermekek számáról

Minden évben figyelünk rá, hogy a kellő időben adatot szolgáltassunk a nagycsoportosok létszámáról az iskola részére, majd az év közben szerzett adatokat (ténylegesen ballagó gyermekek létszáma) is egyeztetjük az iskola vezetéssel, illetve a munkacsoport tagjaival.

Az idei évben a nagycsoportosok létszáma 35.

Csoportra lebontva:

Méhecske csoport: 7 fő

Manó csoport: 7 fő

Törpe csoport: 4 fő

Pillangó csoport: 11 fő

Maci csoport: 6 fő

3. Óralátogatás lehetősége az óvodapedagógusok részére az iskolában, az elsős gyermekek beilleszkedésének megfigyelése

Szeretjük ezt a lehetőséget és általában szép számmal élünk is vele az óvodapedagógusok közül. Jó látni, hogyan illeszkedtek be az elballagott óvodásaink az osztályközösségbe, hogyan teljesítenek, tudunk egy kicsit beszélgetni a tanító nénikkel a tapasztalatokról. A gyermekek is nagyon örülnek, amikor meglátogatjuk őket az iskolában, örömmel mutatják meg a felszereléseiket, büszkén pillantanak ránk óra közben, ha valamire jól válaszolnak. 

November 27.-én két órán volt lehetőségünk részt venni az első osztályokban. Kedvesen fogadtak minket, az órák után volt lehetőség a látott tapasztalatok megbeszélésére a tanító nénikkel.

4. Nagycsoportos szülők részére rendezett óvodai szülői értekezleten a tanító nénik meghívása, szülők számára információ szolgáltatása az iskolai követelményekről

A szülői értekezletet már második évben nem az óvodában, hanem az iskolában tartjuk, így lehetőségük nyílik a szülőknek betekintést nyerni az iskola környezetébe. 

A szülői értekezlet időpontja 2025. április 3.-a volt. Az iskola részéről megjelent az iskola igazgatója és igazgatóhelyettese, az iskolalelkész és a leendő tanító nénik. Információval szolgáltak az iskola életével kapcsolatosan és arról is beszéltek a tanító nénik, mi az iskolaérettség kritériumai, mi jellemzi a gyermekeket ebben az életkorban.

A szülőket értesítettem az időponttal kapcsolatban, érdeklődők voltak, szép számban megjelentek a szülői értekezleten. Volt lehetőségük kérdéseiket feltenni, a részt vevők készségesen megválaszolták azokat.

5. Az iskolába beiratkozó tanköteles gyermekek várható létszámának adatszolgáltatása

A létszám adatszolgáltatási határideje március 31., így erre az időpontra már minden csoportban tudták az óvodapedagógusok, hány gyermek ballag a csoportból.  A tankötelezettség teljesítésének megkezdéséről már eddig az időpontig határoznia kellett az oktatási hivatalnak, ha esetlegesen a szülő kérvényt nyújtott be.

Az idei évben ez a szám óvodánkban 26 fő. 9 gyermek esetében kérvényezte a szülő, hogy még egy évet járhasson óvodába gyermeke a tankötelezettség megkezdése előtt.

Csoportra lebontva:

Méhecske csoport: 4 fő

Manó csoport: 7 fő

Törpe csoport: 2 fő

Pillangó csoport: 8 fő

Maci csoport: 5 fő

6. Tanító nénik meghívása az óvodai nyílt napra, hogy betekintést nyerjenek a csoportok munkájába, a gyermekek teljesítményére.

Az idei évben a tanító nénik a március 6.-án megrendezett versmondó versenyünkön vettek részt. A csoportokból nagyon sok nagycsoportos gyermek mondott verset, így a tanító nénik találkozhattak velük, megfigyelhették őket.

7-8. Tanító nénik látogatása az óvodába, ismerkedés a leendő elsősökkel. /

A nagycsoportosok látogatása az iskolába

Az idei évben új kezdeményezésként az iskola iskolanyitogató programot indított, mely keretében először három különböző alkalommal találkozhattak a leendő elsősök az iskolában a pedagógusokkal, megismerték az iskola környezetét, a szülők közben külön programokon vehettek részt: beszélgetés az iskola vezetésével, iskolabejárás…stb.

1. 2025. február 21. Ügyes kezek délutánja-a gyermekeknek kézműves foglalkozás. Szülőknek tea és beszélgetés a leendő elsős tanító nénikkel

2. 2025. március 6. Mesélő biblia délután- bábelőadás, játék, énektanulás, igés kavics készítése az iskolalelkész vezetésével. Szülőknek iskolatúra

3. 2025.március 20. Mocorgó délután -sportos játékok és táncház a tornacsarnokban. Szülőknek „kérdezz-felelek tabuk nélkül” az igazgató és helyettesei részvételével

Május hónapban ismét két alkalommal (május 15. és május 22.) találkozhatnak a gyerekek a tanító nénikkel, ráhangolódó matematikai és anyanyelvi foglalkozásokon, így már ismerősként köszönthetik egymást a tanévnyitó ünnepségen. A szülők szerencsére aktívak, gyermekeikkel nagy számban látogatták ezeket az eseményeket.

Május 13.-án az 1. b osztályosok a tanító nénikkel ellátogattak az óvodába, meglátogatták óvónénijüket, a szeretett óvodaudvaron játszhattak egy keveset, találkozhattak régi ovistársaikkal, barátaikkal. Ezzel a programmal azt szerettük volna elérni, hogy ne csak a leendő elsősök ismerkedjenek az iskolával, de az óvodásaink is találkozhassanak már iskolás pajtásaikkal, elmondhassák milyen az iskolai élet.

Lehetőség nyílt a tanító nénikkel tapasztalatok megbeszélésére, a gyerekek nagyon jól érezték magukat, az iskolások és óvodások egyaránt várták ezt az eseményt. Így az óvoda is teret adhatott a két intézmény közötti aktív kapcsolat fenntartásához.

9. Egymás programjain való részvétel (pl.: óvoda születésnapja, iskolabál, óvodabál, tanévnyitó, óvodai ballagás)

A vezetőség tagjai igyekeznek egymás programjain részt venni, megjelenni, képviselni az intézményt. Az óvodapedagógusok is igyekeznek a rendezvényeken képviseltetni magukat, a tanévnyitón a felkészítő óvodapedagógusok segítik a versmondó első osztályosokat.

10. Az iskolai tanévnyitón a leendő első osztályosok versmondása

A ballagó nagycsoportosok közül minden évben az óvodapedagógusok a tehetséges versmondók közül választanak 2-3 gyermeket, akik a tanévnyitón verset mondanak. Az iskolával leegyeztetem a gyerekek és felkészítőik névsorát. A nyár folyamán az adott óvodapedagógus kiadja a verseket, és felkészíti a gyermekeket a versmondásra. Igyekszünk változatosan választani a csoportok közül, hogy minden csoport képviseltesse magát az évek folyamán és az óvodapedagógusokra egyformán háruljon feladat. A tanévnyitón az érintett óvodapedagógus támogatja a versmondó gyermekeket. 

Együttműködés a leendő első osztályok kialakításában

Az iskola vezetősége és pedagógusai évek óta kikérik az óvodapedagógusok véleményét és meghallgatják a ballagó gyermekekkel kapcsolatos tapasztalatainkat, hogy az osztályok elosztásánál reálisan tudjanak körülbelül egyforma osztályokat létrehozni. Ügyelni szoktak a sajátos nevelési igényű, magatartásproblémával, tanulási nehézséggel küzdő gyermekek számának igazságos elosztására, a bejáró tanulók, fiúk-lányok arányára és a tanulási képességek reális elosztására. 

Az idei évben erre a beszélgetős délutánra május 13.-án délután került sor, ahol az óvodapedagógusok az óvodában látták vendégül az iskola vezetőségét, a tanító néniket és az iskola gyógypedagógusait. 

Szeretném, ha továbbra is jól működne a munkacsoport, a jövőben is megteszek mindent, hogy a vállalt feladatok megvalósuljanak. 







Futaki-Biró Márta








óvodapedagógus
Népi játék, táncos mozgásfejlesztő csoport

A mozgásfejlesztő csoport célja a táncos mozgás megalapozása, a népi játékok megszerettetése, ritmusérzékük fejlesztése játékos formában délutáni foglalkozás keretében.

A foglalkozások az idei nevelési évben kéthetente egyszer fél órás foglalkozások keretében zajlott az érdeklődő nagycsoportosok számára. Célom a képességek, készségek fejlesztése, a táncos mozgás megalapozása, a népi játékok, a mozgás megszerettetése. Az alap mindehhez a tudatos járás, ugrás, futás elsajátítása. Óvodás korban ez a szabad játék során, az udvaron való szaladgálás, fogócskázás alatt is sokat fejlődik, de játékos feladatokkal még tovább fejleszthetjük ezeket a képességeket. A foglalkozásokon nagy hangsúlyt kap a tehetséggondozás, a tehetségmegcsillanások figyelembevétele, de ugyanúgy fontosnak tartom a képességfejlesztést az egy-egy területen lemaradó gyermekek számára. A legfontosabb, hogy a gyerekek észrevétlenül, játék során felszabadultan, örömet átélve fejlődjenek.

Ebben az életkorban rendkívül nagy a mozgásigényük a gyerekeknek, ennek kielégítésében segítség lehet a táncos mozgásfejlesztés a többi sporttevékenység mellett. A nagycsoportos korú gyermekek értelmi fejlődésében változások észlelhetőek, szabálytudatuk, feladattudatuk egyre inkább kialakul, ami nagyban segíti a játékok elsajátítását. Emlékezetük megbízhatóbb, egyre könnyebben idézik fel a tanult információkat, mondókákat, dalokat. A foglalkozások alatt a mondókák által fejlődik beszédkészségük, párbeszédes játékok során kommunikációs képességük, mozgásos játékok által a mozgáskoordináció, ezen felül a szabálytudat, szabálytisztelet, önfegyelem. Belső hallásuk fejleszthető a felelgetős játékokkal, dallamfelismeréssel, mondókabújtatással.

A tanév során Budainé Balatoni Katalin „Így tedd rá! Táncos mozgásfejlesztés az óvodában „programja alapján állítom össze a foglalkozás feladatait, kiegészítve egyéni ötletekkel, aktualitásokkal.

 A foglalkozások során az alábbi tevékenységek valósulnak meg:

· Fogócskák

· Mondókák

· Párválasztó játékok

· Körjátékok

· Énekes játékok

pl.: Kék selyemkendő; Bújj, bújj zöld ág; Csivirintem, csavarintom; Boglya tetején;

Nyisd ki Isten; Gyertek haza ludaim; Gyertek, gyertek; Erre csörög; Ispilángi rózsa; A

csengeri piacon; Kecske ment; Ásom, vájom

· Táncos mozgás gyakorlatok

· Énektanulás

· Énekes népszokások

pl.: Luca nap, Advent, Farsang, Pünkösd

· Ugróiskolák

·  Ritmusgyakorlatok

·  Játék eszközökkel

Az alábbi eszközök segítik a játékok elsajátítását, a fejlesztés eredményességét: Színes tulipánok, diók, gumiszalag, babzsák, ritmushangszerek.

Célom, hogy a játék örömélményt jelentsen a gyerekeknek, az együtt játszás, a közös

élmények pozitívan befolyásolják személyiségfejlődésüket. A foglalkozás célja, hogy a foglalkozások élményt jelentsenek számukra, ne kötelességet.

Az idei nevelési évben 19 nagycsoportos korú gyermek választotta a népi játék foglalkozásokat. 

Mindig felajánlom a nevelési év elején a foglalkozás lehetőségét minden nagycsoportos korú gyermeknek, a szülők döntése alapján választják ezt a délutáni tevékenységet gyermeküknek. Minden csoportból szokott lenni jelentkező, általában minden évben 20 körüli létszámmal történnek a foglalkozások. 

A Tánc világnapja alkalmából április 28.-án népi játékokkal az óvoda összes gyermeke részére táncházat tartottam az udvaron.
Olyan játékokat választottam, amit a foglalkozásokon már megismertek a gyerekek, a többieknek viszont nagyrészt újdonság volt, itt találkoztak vele először.

1. Csivirintem-csavarintom szomszédasszony kontyát…

2. Boglya tetején áll egy gólya…

3. Kinek nincsen párja….

4. Daniéknál a legények….

[image: image12.jpg]



Úgy érzem a gyerekek szívesen vesznek részt a foglalkozásokon, örömmel játszanak, és hétről hétre észrevehető az egy-egy területen bekövetkező pozitív fejlődés. 

A táncház jól sikerült, minden gyerek aktívan vett részt, figyelmesen, érdeklődően várták mit fogunk csinálni. Végig sikerült a figyelmüket fenntartani, legjobban az utolsó játékot élvezték, kérték a végén, hogy még egyszer játsszuk el.

A kollégák is aktívan részt vettek a programon, segítették a munkámat, a nagy létszám miatt ezzel nagyon sokat segítettek. 

Remélem a következő nevelési évben is lesz lehetőségem a népi játék foglalkozásokat tartani és sok új ismerettel, örömteli játékkal gazdagíthatom a gyermekek tudását.








Futaki-Biró Márta









óvodapedagógus
Éves Beszámoló gyermekvédelmi munkáról

a 2024/2025-ös nevelési évben

     A gyermekek védelméről és gyámügyi igazgatásról szóló 1997.XXXI. Törvény értelmében az óvodapedagógus kötelessége, hogy közreműködjön a gyermekvédelmi feladatok ellátásában, a gyermekek fejlődését veszélyeztető körülmények megelőzésében, feltárásában, megszüntetésében. A csoportvezető óvónők év elején felmérést végeznek az esetleges veszélyeztetettségről, hátrányos helyzetről. Szükség esetén a gyermekjóléti szervekkel való kapcsolatfelvétel a gyermekvédelmi felelős feladata. 

     A gyermekvédelmi feladatok hatékony, gyors megoldásában segítségünkre vannak a városunkban működő gyermekvédelemmel foglalkozó intézmények: Városi Gyámhivatal, Önkormányzat Szociális Osztálya, Bölcsőde, Schéner Mihály Evangélikus Általános Iskola, Védőnői Hálózat, Gyermekorvos és Rendőrség. Ezen intézmények ügyintézőivel, dolgozóival az esetek függvényében tartjuk a kapcsolatot, szóban és írásban (betartva az iratkezelés, valamint a személyiségi jogokra vonatkozó szabályokat). 
A gyermek- és ifjúságvédelemmel összefüggő pedagógiai feladataink:
   A családok támogatása, a családi nevelés kiegészítése alapfeladataink körébe tartozik. Azoknál a családoknál, akik szociálisan hátrányos helyzetűek, elváltak, csonka családok, a sérült gyermekek (érzelmileg, testileg, szellemileg) fokozottabb odafigyelést igényelnek. 

Az óvodánkban a gyermekvédelem kapcsán felmerült problémákkal több szinten is foglalkozunk: óvodapedagógus, gyermekvédelmi felelős intézményvezető. 

    Az óvodapedagógusok a hátrányos helyzetű HH halmozottan hátrányos helyzetű (jelenleg 9-fő), HHH (jelenleg szintén 9-fő) és veszélyeztetett gyermekek sorsának alakulását folyamatosan figyelemmel kísérik. 

Szükség esetén jellemzést, környezettanulmányt készítenek a gyermekről vagy a családról. 

Az esetek írásban történő jelzését a megfelelő intézmények felé a gyermekvédelmi felelős teszi. A családok szociális jellegű megsegítésére javaslatot tehetnek az óvodapedagógusok, a gyermekvédelmi felelős és az intézményvezető (rendkívüli segély, rendszeres gyermekvédelmi támogatás stb.…) 

Minden dolgozóra vonatkozó feladatok óvodánkban: 

Személyes adatok védelme, titoktartási kötelezettség. 

A törvény betartása. Az egyéni bánásmód elvének érvényesítése. Személyes kapcsolattartás. A rászoruló gyermekek hatékony megsegítése, minden esetben a gyermekek érdekeit szem előtt tartva. Esélyegyenlőség biztosítása (minden megkülönböztetés nélkül kell részére a jogait biztosítani). 

Óvodai integrációs program:

A magatartási, beilleszkedési zavarral küzdő gyermekek között akadhatnak olyanok is, akiknek viselkedési problémái mögött a részképességi zavarok mellett egyéb pszichés és szociális természetű problémák is állhatnak. Ha a gyermeknek fejlesztésre van szüksége a megfelelő fejlesztéshez, szakembert kérünk fel. 

SNI-s gyermekek együtt nevelése:

Óvodánkban jelenleg 8-fő SNI-s gyermek van.

Jelenleg több gyermek részesül különböző fejlesztésben: (pld: logopédia, gyógypedagógiai ellátás, TSMT). Ezeket a fejlesztéseket többnyire óvodán belüli szakképzett munkatársak végzik (Óvodapedagógusok).

Az óvodába járó gyermekek száma: 113 fő. 1 -gyermek ebből szünetel.

Rendszeres gyermekvédelmi támogatást kap 25 gyermek (A gyermekek nagy százaléka nyáron is ingyenes étkezéshez jut.) 

Veszélyeztetett gyermek Októberi statisztika alapján Medgyesegyházán 3-éves 4fő, 4-éves 4fő, 5-éves 1fő, 6-éves 1fő. Itt figyelembe kell venni, hogy fent áll a változások esélye, költözések esetén.

Az idei évben is több alkalommal történtek eset megbeszélések a gyermekvédelmi hivatallal. Két alkalommal nálunk is, itt az óvodában.

2024.12.16. Pusztaottlaka, Könyvtár -értekezlet

2025.02.20. Medgyesegyháza, Varázserdő Óvoda -Gyermekvédelmi ülés

2025.02.11. Pusztaottlaka, Könyvtár -Éves Jelzőrendszeres értekezlet

2025.02.27. Medgyesegyháza, Gondozási központ -Éves tanácskozás

2025.03.27. Medgyesegyháza, Gondozási -Szakmaközi megbeszélés

2025.04.08. Pusztaottlaka, Könyvtár -Szakmaközi értekezlet

2025.05.22. Medgyesegyháza, Varázserdő Óvoda -Gyermekvédelmi ülés

2025.06.03. Pusztaottlaka, Könyvtár -Szakmaközi megbeszélés

Az éves jelzőrendszeri intézkedési tervhez a (2024/2025-ös tanévre) beszámolóm elkészítettem és benyújtottam 2024.március 10.-ig a Kunágotai Szociális Szolgáltató Központ és Konyha Család és Gyermekjóléti Szolgálat felé!

Karsai Lilla Anasztázia 
óvodapedagógus

2024/2025. tanév

Év végi beszámoló - Vizuális tehetségműhely

Ebben a tanévben a Vizuális tehetségműhelybe olyan 5-6 éves korú gyerekek jártak, akik az óvodai csoportjaikban több alkalommal kitűntek a csoporttársaik mellől, és szívesen rajzoltak, szerették a különféle vizuális technikákat kipróbálni, valamint örömmel engedtek teret képzelő erejük, kreativitásuk, alkotásvágyuk szárnyalásának. A kis létszám lehetővé tette az egyéni segítségnyújtásomat, a közvetlen, személyes kapcsolatteremtést, az elmélyült, zavartalan alkotás lehetőségét. Változatos technikákat próbáltunk ki, amelyekből igazán különleges alkotások születtek.

 Tanév elején az óvodapedagógusok véleményei alapján választottuk ki a rendkívüli adottságokkal rendelkező gyerekeket, azokat, akik örömmel alkottak.

A gyermekek létszáma összesen: 11 fő

Manó csoportból: 2 gyermek

Maci csoportból: 2 gyermek

Pillangó csoportból 3 gyermek

Törpe csoportból: 2 gyermek

 Méhecske csoportból: 2 gyermek

A tanév folyamán lehetőséget kaptak ezek a gyermekek, hogy különböző technikákat megismerve, gyakorolva egyedi alkotásokat készítsenek.

 Témaválasztás

Az óvodai életbe beleillesztve, az aktualitásokhoz és ünnepekhez kötött témaválasztás fontos szempont volt. 
Cél: A gyerekek vizuális látásmódjának (gondolkodás, kézügyesség) személyre szabott tehetséggondozása. Célul tűztem ki továbbá a gyerekek tehetségük szerinti továbbfejlesztését, úgy, hogy minél szélesebb körben megismerkedjenek új festészetei technikákkal. Célom, hogy a foglalkozásokon szívesen dolgozzanak a gyerekek. Minél többféle anyaggal tudjanak alkotni, legyen sikerélményük. Örömmel végezzék el a feladatokat, azok iránt elkötelezettek, kitartóak, türelmesek, sikerorientáltak legyenek. Szociális kapcsolataik fejlettek legyenek, szívesen, örömmel működjenek együtt társaikkal, a felnőttekkel. 
A közös munka mindig nagy örömöt, izgalmat jelent a gyerekek számára. Fontos, hogy tudjanak egymásra figyelni, egymás mellett dolgozni és a végén örülni a közös alkotásnak. 
Tanév elején megismerkedtünk egymással, hiszen az eddigi években nem nagyon volt alkalmunk együtt dolgozni, közelebbről megismerni egymást, mert különböző csoportokba járnak a gyerekek, és velem is csak ritkán találkoztak. 

Szeptemberben ellátogattunk egy festmény kiállításra, ami nagyon inspiráló volt minden gyermek számára. Erről élményrajzokat készítettek, mindenki lerajzolta, hogy mi tetszett a legjobban a kiállított festmények közül.

Októberben készültek a Napraforgó virágok, levél és ujjlenyomattal, amihez egyedi színkeveréssel készültek a virágszirmok.

Novemberben egy kis őszi hangulatot örökítettünk meg a „Hintázó gyermek” alkotásokkal. Krepp papír vágással, ragasztással, gyűréssel készítettük a fa törzsét, ágait. Előre gyűjtött, és préselt leveleket összemorzsoltunk, azt ragasztottuk a fa ágai közé, és a földre. A hintázó lányt következő alkalommal készítettük. Szintén szárított levélből vágtuk ki a testét, fejét, és filctollal, ceruzával rajzoltuk meg a hiányzó elemeket.   Itt nehézséget okozott a megfelelő ragasztó kiválasztása, így a második alkalommal sikerült több levéldarabkát felragasztani, de még így is fóliaborítást alkalmaztam a kiállításra. 

Decemberben mi mást is készíthettünk volna, mint karácsonyfadíszeket! Egyik héten bekavartuk, kiöntöttük a gipszformákat, következő alkalommal pedig festettük.  

Januárban a tél szépségeit legyezőecsettel festett fenyőfák formájában próbáltuk érzékeltetni. Ezt is két alkalommal készítettük el. Először leragasztottuk a rajztáblára helyezett akrilpapírt, ami keretet adott az alkotásunknak, alapoztuk. Következő alkalommal festették meg a gyerekek az általam bemutatott legyező ecsetes technikával a fenyőfákat.

Február: A Farsang a vidám színek ünnepe. Az akkor készült alkotásunkat egy kis játékos tevékenységgel készítettük.  Papírdoboz aljára helyeztük a rajzlapot, egy kiskanál segítségével fekete festékbe mártott üveggolyót dobtunk rá, így görgettük, ami egyedi határvonalakat képezett. Mindenkire rábíztam, hogy mit akar kifesteni, hány alakzatot, és milyen színnel. Itt is kedvükre keverhették a színeket.  

Márciusban, kora tavasszal meghívtuk Édesanyámat, hogy a gyerekek személyesen is találkozhassanak Festőművésszel.  Közösen ellátogattunk a Telbisz Kastély udvarába, ahol egy több mint százéves Kocsányos tölgyet figyeltünk meg alkotói szemmel. Az élmény után szívesen ültek le a gyermekek ecsettel a kezükben, hogy megfesthessék Ők is a fát. Marika néni is megörökítette a maga módján! A gyermekekkel együtt kezdte el a vázlatot megrajzolni. Felhívta a figyelmet arra, hogy mit figyeljünk meg részletesebben ahhoz, hogy sikeresen le tudjuk festeni azt a gyönyörű fát.

A tanév utolsó foglalkozásain előkerültek a festővásznak is. Egyik nap lealapoztuk, következő alkalommal pedig virágkompozíciót készítettünk. Felfújt zacskók festékes lenyomatával virágformákat, majd ecsettel zöld leveleket, szárakat festettünk rá. Ez aratott legnagyobb sikert a Szülők, és gyerekek körében is! 

A vizuális tehetséggondozásban résztvevő gyermekek adottságaikkal, képességeikkel, spontán tapasztalataikkal összhangban kibontakoztathatták személyiségüket.  A résztvevő gyermekek jókedvvel várták a szerdai napokat, amikor elvonulhattunk, és az általam tervezett munkákat készítettük.

 Ebben a Tanévben először vállalkoztam arra, hogy az elkészült alkotásokból egy kiállítást szervezzek. Íme, egy fotó az eseményről: 

[image: image13.jpg]



 A Városi gyermeknap keretén belül, a Művelődési házban rendeztem be a kiállításunkat. 

Nagyon izgatottan készültünk erre az eseményre. A gyerekekkel közösen kiválasztottunk egy verset, amit az adott héten az óvodában gyakoroltunk játékidőben, és az udvaron. Akik hiányoztak, azoknak a szüleivel felvettem a kapcsolatot, és megkértem őket, hogy gyakorolják otthon. 

Nagyon örültem, hogy minden gyermek megjelent ezen a rendezvényen! A Szülők hálás köszönetét és büszke tekintetét, pedig még nagyobb boldogsággal tapasztaltam. 

A Vizuális tehetséggondozással kapcsolatos célkitűzéseimet nagyrészt megvalósítottam, amit következő évben még tökéletesíthetek, ha lesz rá igény. 









Göcző Mátyásné









óvodapedagógus
2024/2025 nevelési év

Beszámoló a vízhez szoktatásról 

Mint az utóbbi években, az idei tanévben sem volt másképpen, hogy az óvodába járó nagycsoportos korú gyermekek hetente (pénteken) egy alkalommal, 3 tanóra keretében a vízhez szoktatáson vettek részt. Ősszel október és november hónapban, valamint tavasszal jártak a gyerekek uszodába. Sajnos tavasszal, kevesebb alkalommal tudtuk kihasználni ezt a lehetőséget. Körülbelül 35 gyermek, de változó volt a részvétel betegségek, hiányzások miatt, legtöbbször kevesebben voltak. 

A gyermekek úszástanítása minden esetben vízhez szoktatással kezdődik. Ami magába foglalja a vízben való játékos foglalkozást, a víz megszerettetését, a víz közegéhez való szoktatást is. A legtöbb gyermeknek van már valamilyen tapasztalata a vízzel, hiszen nyáron nagyon sok családban medencét állítanak fel, vannak, akik tanfolyamra járnak, vízparton nyaralnak így ők már az első alkalommal is örömmel, lelkesen csobbantak bele a vízbe.  De vannak bátortalan gyermekek is, akik nem szeretik, ha az arcukhoz víz ér, de ők is Fontosnak tartottuk az alapvető szabályok elsajátítását is pl.: az öltözködés sorrendjét, tusolás mielőtt a medencébe megy, sétálva mennek a medencék mellett, a vízben a társaikra is figyelnek stb.  Játékosan, segédeszközöket alkalmazva értük el az alkalmazkodást a közeghez. Az örömmel végzett gyakorlatok és játékok hatással voltak a gyermekek egészséges életmódjának formálására, az összerendezett mozgás alakítására, a helyes testtartásra, valamint önállóságuk is fejlődött.

Úgy gondolom, hogy az iskolai úszásoktatás megalapozására nagyon jó lehetőség, melyet továbbra is ki szeretnénk használni. 

                                                                                     Hankó Anita  

Óvodapedagógus
Év végi összefoglaló értékelés

Medgyesegyházi Varázserdő Óvoda

Logopédia

      A logopédiai ellátást óraadó logopédusként 40 fő alapellátott gyermekkel végeztem a nevelési év során. A tavalyi évhez képest több óvodás részesült logopédiai terápiában. A tanévet fogadó órával kezdtem, melyen a szülők megtekinthették gyermekük év végi Szól-e? szűrőeljárás felmérését és tájékoztatást kaptak a kezdődő logopédiai terápiáról.



Az óvodapedagógusokkal, az intézményvezetővel a kapcsolattartás egész évben működött. Többször aktívan részt vettek a szervezési feladatokban is. A tanulók többsége rendszeresen részt vett a rehabilitációs órákon. A gyermekekkel jó terápiás kapcsolat alakult ki. A szülőket a logopédiai füzetben tájékoztattam gyermeke fejlesztéséről, beszédállapotáról. 

A nevelési év során többször probléma volt a gyermekek gyakorlásának, füzetének a hiánya. 
Az otthoni gyakorlás hiánya miatt több tanulónál nem volt tapasztalható jelentős javulás. Leggyakoribb hanghibák voltak: sz, z, c interdentális szigmatizmus, r-l/j, s-sz, zs-z, cs-c paralalia.  Artikulációs és nyelvmozgásaik ügyesedtek. Célom volt a beszédmozgások tudatos nevelése, az artikulációs szervek tónusszabályozása, mozgásminták megtanulása, összerendezése, hanghibák kijavítása. Az előkészítő mozgásgyakorlatok eleinte nehézséget okoztak. A tanulók több hangja fejlesztett, rögzített, és az automatizálás fázisában van. Szókincsük, kommunikációs képességük és szövegértésük fejlődött. 

Május végén elkezdtem az 5. életévüket idén betöltő gyermekek logopédiai szűrését (a Szól-e nyelvi fejlettséget mérő szűrőeljárással), melyről tájékoztattam az intézményvezetőt és a Pedagógiai Szakszolgálatot. A 3 évesek szűrése a KOFA kérőív szülői kitöltésével megkezdődött. 

A 40 tanulóból 8 gyermek lett tünetmentes. Úgy gondolom, hogy a logopédiai fejlesztések az év eleji kitűzött céloknak megfelelően eredményesen lezárultak. 

Horváth Nikoletta

rehabilitációs logopédus
Csoport�
Óvodapedagógus�
Dajka�
Csoportlétszám szeptember 1.�
Csoportlétszám 2024.május-31.-ig�
�
Vegyes 


csoport


Törpe�
Futaki-Biró Márta


Forrásné Varga Judit�
Paszmár Tímea�
20 fő +1SNI�
22 fő+1 SNI�
�
Vegyes csoport


Manó�
Hankó Anita


Karsai Lilla�
Gulyás Andrea�
21 fő�



23 fő+ 2 SNI�
�
Vegyes csoport


Pillangó�
Papné Réti Erzsébet


Kocsis Krisztina


Széllné Loss Szilvia 2025. 03.12-ig


Katona Ilona 2025. 03 .12-től�
Farkas Edit�
22 fő+1 SNI�
24 fő + 2 SNI�
�
Vegyes csoport


Maci�
 Molnár Enikő


Horváth Kitti�



Balázs Katalin


�
21 fő+ 1 SNI�
23 fő+1SNI�
�
Vegyes csoport


Méhecske�
Göcző Mátyásné


Bucsainé Árgyelán 


Hajnalka�
Hagya Zsoltné�
21fő�



21 fő+2 SNI


�
�
 





� EMBED Excel.Chart.8 \s ���





� EMBED Excel.Chart.8 \s ���









[image: image20.emf]0,00%

10,00%

20,00%

30,00%

40,00%

50,00%

60,00%

70,00%

80,00%

90,00%

100,00%

Diagramcím

2024. Október 2025. Május

_1815894180.xls
Diagram1

		Lányok

		Fiúk



Nemek aránya a 2023/2024-es nevelési évben

Nemek aránya a 2024/2025-ös nevelési évben Tigris csoport

Munka1

				Nemek aránya a 2023/2024-es nevelési évben

		Lányok		1

		Fiúk		6

		3. negyedév		1.4

		4. negyedév		1.2

Diagram1

		Idegrendszer érettsége

		Motoros terület

		Nyelvi terület

		Kognitív terület

		Pszichés-szociális terület

		Bilaterális működés

		Izomtónus

		Tartásvizsgálat

		Szemészeti vizsgálat



2025. Május

0.539

0.568

0.842

0.724

0.876

0.887

0.965

Munka1

				2025. Május

		Idegrendszer érettsége		53.90%

		Motoros terület		56.80%

		Nyelvi terület		84.20%

		Kognitív terület		72.40%

		Pszichés-szociális terület		87.60%

		Bilaterális működés		88.70%

		Izomtónus		57.10%

		Tartásvizsgálat		96.50%

		Szemészeti vizsgálat		100%

Diagram1

		Idegrendszer érettsége		Idegrendszer érettsége

		Motoros terület		Motoros terület

		Nyelvi terület		Nyelvi terület

		Kognitív terület		Kognitív terület

		Pszichés-szociális terület		Pszichés-szociális terület

		Bilaterális működés		Bilaterális működés

		Izomtónus		Izomtónus

		Tartásvizsgálat		Tartásvizsgálat

		Szemészeti vizsgálat		Szemészeti vizsgálat



2024. Október

2025. Május

Munka1

				2024. Október		2025. Május

		Idegrendszer érettsége		66.70%		68.80%

		Motoros terület		63.10%		66.70%

		Nyelvi terület		82.40%		87.50%

		Kognitív terület		80%		80.40%

		Pszichés-szociális terület		98%		98%

		Bilaterális működés		91.50%		94.10%

		Izomtónus		55.50%		63.30%

		Tartásvizsgálat		94.40%		94.60%

		Szemészeti vizsgálat		96%		98.50%

Nemek aránya 2024/2025 tanév zsiráf csoport

Munka1

				Nemek aránya 2024/2025 tanév zsiráf csoport

		Fiú		2

		Lány		5

		3. negyedév		1.4

		4. negyedév		1.2






